Φοιτητές κυνηγούν την πρωτιά σε διεθνή διαγωνισμό για την κλιματική αλλαγή - Γεωπόνος Τ.Ε. ''Τεχνολόγος''\nHome ΕΙΔΗΣΕΙΣ ΕΚΠΑΙΔΕΥΣΗ ΕΠΙΛΟΓΕΣ ΚΛΙΜΑΤΙΚΗ ΑΛΛΑΓΗ ΦΟΙΤΗΤΕΣ Φοιτητές κυνηγούν την πρωτιά σε διεθνή διαγωνισμό για την κλιματική αλλαγή\nΦοιτητές κυνηγούν την πρωτιά σε διεθνή διαγωνισμό για την κλιματική αλλαγή\ntexnologosgeoponos.gr 12:15 μ.μ. ΕΙΔΗΣΕΙΣ, ΕΚΠΑΙΔΕΥΣΗ, ΕΠΙΛΟΓΕΣ, ΚΛΙΜΑΤΙΚΗ ΑΛΛΑΓΗ, ΦΟΙΤΗΤΕΣ\nΦοιτητές κυνηγούν την πρωτιά σε διεθνή διαγωνισμό για την κλιματική αλλαγή Ένα βήμα πριν κατοχυρώσουν το βραβείο του πιο δημοφιλούς βίντεο σε διαγωνισμό για την κλιματική αλλαγή βρίσκονται οι Έλληνες φοιτητές της Ομάδας «Σκύρος 2016».\nΟ Παγκόσμιος Διαγωνισμός θα πραγματοποιηθεί στις 7-18 Νοεμβρίου στο Μαρακές στην 22η Διάσκεψη των Συμβαλλόμενων Μερών (COP22) για την Σύμβαση Πλαίσιο των Ηνωμένων Εθνών για την αντιμετώπιση της κλιματικής αλλαγής. Στον διαγωνισμό έχουν πάρει μέρος περισσότερες από 860 συμμετοχές, από 153 χώρες. Καθημερινά, μέχρι τις 15 Οκτωβρίου, μπορείτε να δώσετε τη ψήφο σας για να παραμείνει η ελληνική συμμετοχή στη πρώτη θέση και να κερδίσει τον διαγωνισμό.\nΨηφίστε, λοιπόν, πατώντας ΕΔΩ.\n«Η δική μας συμμετοχή έλαβε μέχρι στιγμής τρομερή υποστήριξη. Η επιτυχημένη επικοινωνιακή προσέγγισή μας, σε συνδυασμό με την προώθησή του περιβαλλοντικού έργου του Λιμενικού Ταμείου Σκύρου, στους επισκέπτες από διάφορες χώρες και μέρη της Ελλάδας, στο λιμάνι της Λιναριάς μας έφερε στην πρώτη θέση σε δημοσιότητα μέχρι στιγμής.\nΈχουμε λάβει ισχυρή υποστήριξη από Αμερική, Μεξικό, Γαλλία, Γερμανία και κάθε μεριά του πλανήτη, κι αυτή την στιγμή είμαστε ένα βήμα πριν κατοχυρώσουμε το βραβείο του πιο δημοφιλούς βίντεο για το διαγωνισμό ενάντια στη κλιματική αλλαγή.\nΗ νέα γενιά της Ελλάδας μας δίνει ένα ηχηρό μήνυμα αλλαγής και πραγματικής δράσης προσωπικά για τον καθένα μας, αλλά και των ανθρώπων που κυβερνούν και χαράσσουν πολιτικές.\nΗ ανάγκη τής νέας γενιάς για δράση ενάντια των προκλήσεων που αντιμετωπίζουν καθημερινά είναι εμφανής, μέσα από δημιουργικές πράξεις, όπως το βίντεο μας», τόνισε η Καθηγήτρια Περιβαλλοντικής Επικοινωνίας και Εκπαίδευσης στο τμήμα Περιβάλλοντος του Πανεπιστημίου Αιγαίου Κωνσταντίνα Σκαναβή.\nΟ διαγωνισμός όπως γράφει το greenagenda.gr είναι μια συνεργασία του προγράμματος Connect4Climate του World Bank Group, των Ηνωμένων Εθνών, της UNEP κι άλλων ισχυρών φορέων.\nΣκοπός τους είναι να ενώσουν την δύναμη της φωνής της νέας γενιάς όλου του πλανήτη. Σύμφωνα με μελέτη του ΟΗΕ, η Ελλάδα ανήκει στα 18 πιο θερμά σημεία ανά τον πλανήτη. Μέχρι στιγμής, το κλίμα της χώρας μας είναι ευνοϊκό για την οικονομία (τουρισμός και γεωργία), όμως σύντομα θα έρθει αντιμέτωπο με μεγάλα προβλήματα, καθώς η συμπεριφορά μας προκαλεί έντονες πιέσεις. Συνεπώς, η κλιματική αλλαγή αναμένεται να μας απασχολήσει άμεσα και πολύ πιο σύντομα.\nΗ ελληνική παρουσία στον διαγωνισμό δείχνει το εθνικό ενδιαφέρον και την ανάγκη για αλλαγή της συμπεριφοράς μας απέναντι στο πρόβλημα. «Το κλίμα μπορεί να αλλάξει. Εμείς μπορούμε; Αυτό είναι και το σύνθημά μας», υποστήριξε η κα. Σκαναβή. Όλα τα πλάνα είναι τραβηγμένα στο νησί της Σκύρου και οι λήψεις από drone ανήκουν στον φωτογράφο, Νίκο Φανό. «Στην επικοινωνιακή αυτή καμπάνια για την κλιματική αλλαγή, συμμετέχουν όμως όλα τα ερευνητικά μέλη του παραρτήματος του Εργαστηρίου μου στη Σκύρο.\nΗ υποστήριξη του Προέδρου του Λιμενικού Ταμείου Σκύρου, Κυριάκου Αντωνόπουλου, και του Διοικητικού Συμβουλίου έπαιξαν καθοριστικό ρόλο και για την δημιουργία αλλά και προβολή της περιβαλλοντικής αυτής προσπάθειας σε παγκόσμια κλίμακα», σημείωσε η κα. Σκαναβή.\nΑπό την ομάδα που φέτος συμμετείχε στο ΣΚΥΡΟΣ 2016, ανατέθηκε σε πέντε προπτυχιακούς φοιτητές να προσπαθήσουν να δημιουργήσουν ένα μικρού μήκους βίντεο, ώστε μέσα από εικόνες και ήχο να προβληθεί το θέμα της κλιματικής αλλαγής στο ευρύ κοινό. Ιδέες και εικόνες σκιαγραφήθηκαν κατά την πρακτική άσκηση των φοιτητών στη Σκύρο.\nΟι φοιτητές αυτοί ήταν η Ξένια Σταυρουλάκη, ο Λάμπρος Τοπάλτσης, η Κέλλυ Τσαγάκη-Ρεκλείτου, η Χαρίκλεια Ουρσουζίδου και η Μαρία Βαρδάκη. Το εργαστήριο Περιβαλλοντικής Επικοινωνίας και Εκπαίδευσης του τμήματος Περιβάλλοντος του Πανεπιστημίου Αιγαίου σε συνεργασία με το Λιμενικό ταμείο Σκύρου για δεύτερη χρονιά πραγματοποίησε το πρόγραμμα ΣΚΥΡΟΣ (2016), κατά το οποίο επιλεγμένοι φοιτητές συμμετέχουν σε περιβαλλοντικές δράσεις όλο το καλοκαίρι.\nΗ θεωρία υποστηρίζεται από πρακτικές πεδίου στο λιμάνι της Λιναριάς στη Σκύρο. Το συγκεκριμένο λιμάνι έχει πολλαπλώς βραβευτεί ως ένα υποδειγματικό λιμάνι με άριστες παροχές και εξυπηρέτηση και περιβαλλοντική υπευθυνότητα.\nΦοιτητές κυνηγούν την πρωτιά σε διεθνή διαγωνισμό για την κλιματική αλλαγή Reviewed by texnologosgeoponos.gr on 12:15 μ.μ. Rating: 5\nΕΙΔΗΣΕΙΣ ΕΚΠΑΙΔΕΥΣΗ ΕΠΙΛΟΓΕΣ ΚΛΙΜΑΤΙΚΗ ΑΛΛΑΓΗ ΦΟΙΤΗΤΕΣ


CORA HOTEL ΚΟΝΣΤΆΝΤΖΑ - Κονστάντζα, Ρουμανία\nCora Hotel Constanta Κονστάντζα\nCora Hotel Constanta Constanta Cora Hotel Constanta Constanţa Cora Hotel Constanta Constanţa Cora Hotel Constanta Constanţa Cora Hotel Constanta Constanţa Cora Hotel Constanta Constanţa Cora Hotel Constanta Constança Svenska Dansk Čeština Magyar Cora Hotel Constanta Konstanca Ελληνικά Cora Hotel Constanta コンスタンツァ Cora Hotel Constanta 康斯坦察 한국어 Cora Hotel Constanta Констанца עברית Türkçe عربي\nBd Mamaia 201, Κονστάντζα, Ρουμανία\nΤο Cora Hotel Constanta είναι ξενοδοχείο με 5 ορόφους στην πόλη Κονστάντζα που προσφέρει διαμονή 1500 μέτρα από Πλατεία Ovidiu.\nΤο κατάλυμα βρίσκεται σε απόσταση 15 λεπτών με τα πόδια από The Mosque of Constanta . Το κατάλυμα είναι σε απόσταση 1 χλμ από το κέντρο της πόλης.\nΤα δωμάτια στο Cora Hotel Constanta διαθέτουν κλιματισμό και Wi-Fi.\nΤο Cora Hotel Constanta βρίσκεται 30 λεπτά οδικώς από το αεροδρόμιο Kogalniceanu.\nΟι επισκέπτες εύκολα θα χρησιμοποιήσουν 24ωρη ρεσεψιόν και υπηρεσία δωματίου, καθώς και θυρίδα ασφαλείας και ανελκυστήρα.\nCora Hotel Constanta, Ρουμανία\nGulliver's - Guest House. Μπράιτον\nAlbergo Sant'antonio Αλμπερομπέλο


systimiki.gr - Project: … συνεχίζοντας τη συζήτηση … (7)\nProject: … συνεχίζοντας τη συζήτηση … (7)\nΣήμερα (Νοέμβριος του 2017) δημοσιεύω μια συζήτηση που είχα το 1993 με τον Jürgen Hargens με θέμα τις "ιστορίες". Στον Jürgen Hargens χρωστάω ιδιαίτερα ότι σήμερα μπορώ να υλοποιήσω μια δική του ιδέα με το «… συνεχίζοντας τη συζήτηση…» από την ιστοσελίδα του Ινστιτούτου: Έχω σκοπό να συνεχίσω και στο μέλλον να γράφω για τις συζητήσεις μου με συναδέλφους από τις οποίες ελπίζω ότι μπορούμε να μάθουμε πολλά.\nΗ πρώτη ερώτηση που θα με ενδιέφερε: Πώς σου ήρθε βασικά η ιδέα να ιδρύσεις ένα περιοδικό; Θα με ενδιέφερε η ιστορία αυτή.\nΝομίζω ότι το είδος της ιστορίας εξαρτάται πάντα από τον συγγραφέα της ιστορίας.\nΣυνεπώς θα έπρεπε τώρα να σκεφτώ ποιαν από αυτές τις πολλές δυνατές ιστορίες θα αφηγηθώ.\nΝομίζω ότι είχε σχέση με την κατάσταση ότι στα τέλη της δεκαετίας του ‘70 κάναμε εδώ πάνω οικογενειακή θεραπεία, τότε που ακόμα δεν ήταν τόσο «της μόδας» και που δεν μιλούσε ο καθένας γι’ αυτήν κι εμείς ψάχναμε για συναδέλφους που το έκαναν κι αυτοί. Σ’ αυτήν τη συνάφεια έπεσα πάνω σε κάποιον που είχε κάποια στιγμή την ιδέα να κάνουμε ίσως ένα μικρό επιστημονικό περιοδικό. Κι εγώ το βρήκα καλή ιδέα επειδή σκέφτηκα: ναι, αυτό τελικά είναι πάρα πολύ ενδιαφέρον. Και τότε πήγα και τον βρήκα και γράψαμε ένα σημείωμα της συντακτικής επιτροπής και τέλος …\nΚαι πότε έγιναν αυτά;\nΑυτό πρέπει να ήταν εκεί γύρω στο 1982. Μετά στείλαμε το σημείωμα της συντακτικής επιτροπής και πήραμε τις αντιδράσεις και μετά ο συνάδελφος αυτός κάποια στιγμή μου είπε ότι τα παρατάει.\nΑυτό με βοήθησε και να συνειδητοποιήσω τι τελικά είχα πρόθεση να κάνω και πώς θα το κάνω και συνεπώς, νομίζω, ήταν μια σημαντική διαδικασία ότι στην αρχή δουλεύαμε οι δυο μας και μετά μόνος μου.\nΚαι μετά είπα στους ανθρώπους που είχαν εκδηλώσει ενδιαφέρον ότι πλέον θα το κάνω μόνος μου και όλοι μου απάντησαν γράφοντας: Ναι, συνέχισε. Και μετά ξαφνικά βγήκε το πρώτο τεύχος. Και μετά το δεύτερο και το τρίτο.\nΝαι αλλά, ακόμα δεν μου είναι και τόσο σαφές πώς σου ήρθε να ιδρύσεις ένα περιοδικό για τη συστημική θεραπεία. Θα μπορούσες και να ιδρύσεις ένα περιοδικό για κι εγώ δεν ξέρω τι -για θεραπεία συμπεριφοράς.\nΩραία, ως «συστημικός» αφήνω λίγο απέξω όλο το αναλυτικό-βιογραφικό φόντο, το οποίο βεβαίως θα ήταν επίσης πολύ ενδιαφέρον, άσε που μου γίνεται όλο και περισσότερο σαφές ότι υπάρχουν και βιογραφικές συνδέσεις με το γιατί επέλεξα ειδικά αυτήν την προσέγγιση.\nΝομίζω ότι τότε ήταν απλά ως εξής: Ήμασταν γοητευμένοι τη δεκαετία του ‘70 -αυτός με τον οποίον μοιραζόμουν τότε αυτήν τη γοητεία ήταν πάλι κάποιος άλλος- με το πρώτο βιβλίο του Watzlawick (εκεί που συνοψίζει το πρόγραμμα με τον Bateson) το «Ανθρώπινη επικοινωνία» [Ανθρώπινη επικοινωνία και οι επιδράσεις της στη συμπεριφορά. Ελληνικά Γράμματα, 2005] και μετά βγήκε ο δεύτερος τόμος, οι «Λύσεις», και στον πρόλογο αναφερόντουσαν δυο πρόσωπα, το ένα ήταν η Selvini Palazzoli και μετά βγήκε το 1977 ή το 1978 το βιβλίο της -το μάθαμε και το διαβάσαμε. Και είπαμε «Ναι, ακριβώς έτσι είναι. Αυτός είναι ο μόνος τρόπος που μπορεί να δουλεύει κάποιος». Και ξεκινήσαμε. Εκτός αυτού ήταν και η περίοδος που ακολούθησε. Και πόσο ήταν η περίοδος που ακολούθησε, νομίζω ότι το βλέπουμε σήμερα: Δεν ξέρω πόσα περιοδικά υπάρχουν σήμερα που έχουν με κάποιον τρόπο το «συστημικό» στον υπότιτλό τους, μόνο στη Γερμανία υπάρχουν στο μεταξύ 4, 5, 6 περιοδικά και ο καθένας μιλάει για τη «συστημική». Νομίζω ότι τότε απλά ήταν ώριμες οι συνθήκες για να υπάρξει μια τόσο αυτόνομα οριοθετημένη περιοχή, ακόμα και μέσα από τα περιοδικά.\nΕμένα θα με ενδιέφεραν φυσικά λίγο παραπάνω αυτά τα βιογραφικά πράγματα. Δεν ξέρω αν θέλεις να τα πεις αυτά. Εμένα σίγουρα με ενδιαφέρουν πολύ.\nΝομίζω ότι τα βιογραφικά πράγματα είναι ανακατασκευές που τις κάνεις αργότερα και μετά διαπιστώνεις ότι ταιριάζουν. Και νομίζω ότι από την οικογένειά μου π.χ. έχω πάρει πάρα πολλά πράγματα που είχαν όλο το εύρος -από το καλά προσαρμοσμένο μέχρι το δυσπροσαρμοστικό- ότι δηλαδή κατά βάση στην οικογένειά μας συνηθιζόταν τελικά συχνά να επιδεικνύουμε ασυνήθιστες συμπεριφορές ή να μην αποδεχόμαστε απλά και σιωπηλά τις κοινωνικές παραδόσεις, αλλά να συμπεριφερόμαστε διαφορετικά.\nΝομίζω ότι έπρεπε πρώτα να μεγαλώσω αρκετά -επειδή έπρεπε βεβαίως πρώτα να ολοκληρώσω την οικογενειακή κοινωνικοποίηση όπου κάποιος πρέπει να υπακούει και μετά να περάσω από το σχολείο, όπου κι εκεί κάποιος πρέπει βεβαίως να υπακούει με αφοσίωση. Σε μένα ήρθε κάποια στιγμή αργότερα, όταν μπορούσα να καταφύγω και πάλι σε αυτό το μπόνους από την οικογένεια: Να θέτω ερωτήσεις και να συνειδητοποιώ και τον εαυτό μου και μετά πάλι να αμφισβητώ πράγματα.\nΚαι νομίζω ότι τότε το βήμα προς τις γνωσιοθεωρίες που κυκλοφορούν κάτω από τον όρο «ριζοσπαστικός κονστρουκτιβισμός» είναι σχετικά μικρό, επειδή θέτεις στον εαυτό σου τελικά κάθε τόσο την ίδια ερώτηση: Πώς γίνεται και κάτι είναι έτσι όπως είναι και τι σε κάνει τόσο σίγουρο ότι μόνον έτσι μπορεί να είναι και όχι αλλιώς; Και όταν θέτεις αρκετά συχνά τις ερωτήσεις αυτές σε διάφορα πλαίσια, τότε αυτό έχει πολύ ενδιαφέρουσες επιδράσεις, διότι πολλοί άνθρωποι σε κοιτάζουν και δεν θέλουν να έχουν καμία σχέση μαζί σου, πολλοί άνθρωποι δείχνουν μεγάλο ενδιαφέρον και περιέργεια μαζί με τους οποίους μπορείς να στήσεις τελικά πάρα πολλά πράγματα -και μετά αυτό αναπτύσσεται όλο και περισσότερο: συνεπώς είναι πάντα ένα συλλογικό εγχείρημα.\nΌλα αυτά ακόμα δεν μου λένε και τόσο πολλά για την οικογένειά σου.\nΝαι, αυτό το καταλαβαίνω, επειδή κι εγώ βεβαίως έχω σκεφτεί με μεγάλη ακρίβεια σε πόσες λεπτομέρειες θα έπρεπε να υπεισέλθω και νομίζω ότι και η προσπάθειά μου να αντιμετωπίζω τους άλλους με σεβασμό έχει και κάποια σχέση με το να αντιμετωπίζω με σεβασμό τον εαυτό μου και την οικογένειά μου. Και γι’ αυτό νομίζω ότι οι συζητήσεις για το οικογενειακό μου φόντο ανήκουν για μένα σε άλλο πλαίσιο, όχι βεβαίως στα πλαίσια μιας συζήτησης όπου ανοίγω τη βιογραφία μου. Τόσο σημαντικό δεν θεωρώ ούτε εμένα ούτε τη βιογραφία μου.\nΜμμ. Ναι, ίσως μπορείς λίγο να ονομάσεις το πρόσωπο ή τον θεωρητικό που σε έχει επηρεάσει περισσότερο από όλους ως εκδότη περιοδικού αυτά τα 9 χρόνια;\nΣχεδόν θα έτεινα να δώσω τώρα μια από αυτές τις μάλλον κάπως ασυνήθιστες απαντήσεις και να πω ότι πρώτα θα πρέπει να αναφέρω τον πατέρα μου και τη μητέρα μου επειδή …\nΦυσικά κι εγώ θα συνέχιζα να σε ρωτάω.\nΘέλω να το καταστήσω σαφές και γιατί το έχω εδώ κάτω από τη γλώσσα μου. Στο μεταξύ έχω πάει σε υπερβολικά πολλά συνέδρια οικογενειακής θεραπείας και εκεί έχω ακούσει πολλές εισηγήσεις πολλών αναγνωρισμένων θεωρητικών και πρακτικών. Και στη συνέχεια ήξερα συνήθως πολύ καλά το επιστημονικό τους φόντο, όμως όταν τελικά έφευγα έλεγα πάντα: Γαμώτο! Είναι παντρεμένοι, έχουν παιδιά, πώς ζουν, έχουν κατοικίδια; Δεν ήξερα τίποτα γι’ αυτά. Και αυτό είναι ένα φαινόμενο που με ενοχλούσε τρομερά -ότι οι άνθρωποι δουλεύουν με οικογένειες και παρουσιάζουν κάθε τόσο τον εαυτό τους και, ας πούμε, προσπαθούν να βάλουν τον εαυτό τους έξω από το δικό τους πλαίσιο. Αυτό είναι κάτι που στο μεταξύ μπορώ να το συνδέσω πολύ καλά με αυτόν τον όρο της αυτοαναφορικότητας στον ριζοσπαστικό κονστρουκτιβισμό.\nΌμως ούτε κι εσύ θέλεις να πεις και τόσο πολλά για την οικογένειά σου.\nΝαι, θα μπορούσα τουλάχιστον να σου πω κάποιες τυπικούρες, όμως εσύ με ρώτησες για τους θεωρητικούς. Λοιπόν νομίζω ότι χρωστάω πάρα πολλά στους γονείς μου. Μετά νομίζω ότι σε σχέση με την έκδοση του περιοδικού έχω ήδη αναφέρει δυο: τον Watzlawick και τη Selvini και όλους όσους ανήκουν σ’ αυτούς. Φυσικά πρόκειται και για τον Bateson τελικά, τον Jackson για τον οποίον κατά βάση ακόμα ελάχιστα πράγματα ξέρουμε εδώ. Και λίγο τον Erickson πρέπει να πω, λίγο, όχι πολύ. Μάλιστα, και ποιον ακόμα; Δυσκολεύομαι να πω. Νομίζω ότι το πιο σημαντικό, όταν τελικά τσούλησε το όλο πράγμα, για μένα δεν ήταν οι θεωρητικοί, αλλά περισσότερο η προσπάθεια να βγω απέναντι στους ανθρώπους, να συναντήσω ανθρώπους και να κρύβομαι λιγότερο πίσω από άλλους και να ανακαλύψω πώς είναι οι άλλοι και πώς είμαι εγώ ο ίδιος. Αυτό που λέω και στα εκπαιδευτικά σεμινάρια, ότι είναι πολύ λιγότερο σημαντικό το να γίνεις ένα αντίγραφο από το να εξελιχθείς σε πρωτότυπο.\nΑνέφερες θεωρητικούς, μήπως μπορείς να αναφέρεις και κάποιους πρακτικούς; Ίσως αυτούς από τους οποίους έχεις μάθει πριν αποφασίσεις να γίνεις πρωτότυπο.\nΘέλω να πιαστώ από αυτό με το πρωτότυπο, το βρίσκω ένα πρωτοφανές σημείο. Νομίζω ότι είναι πολύ πιο δύσκολο να μην είσαι πρωτότυπο παρά να είσαι, διότι είμαστε εξ ορισμού πρωτότυπα. Απλώς δεν τολμάμε να δώσουμε στον εαυτό μας αυτόν τον αυτοπροσδιορισμό. Νομίζω ότι για μένα αυτή είναι μια πάρα πολύ σημαντική ιδέα: Αυτά τα αποθέματα που κρατάνε οι άνθρωποι στο παρασκήνιο, την ικανότητά τους, την εμπειρογνωμοσύνη τους να προάγουν κάτι και αντίστοιχα να συνειδητοποιήσουν περισσότερο τα αποθέματά τους και να μπορέσουν μέσα από αυτόν τον δρόμο να επιδείξουν και μια μεγαλύτερη αυτοσυγκράτηση και σεμνότητα και να αναφέρουν τις σκέψεις τους πρώτα ξανά στον εαυτό τους.\nΜε ρώτησες για πρακτικούς; Νομίζω ότι δύσκολα μπορώ να προσδιορίσω ονόματα. Ήμουν φυσικά σε μια σχετικά προνομιούχο θέση ως εκδότης. Μπορούσα να ταξιδεύω και να επισκέπτομαι κάθε είδους ανθρώπους, να τους βλέπω πίσω από τον καθρέφτη, μπορούσα να πάω μαζί τους και στην ταβέρνα ή οπουδήποτε αλλού. Και αυτά τα πράγματα τα έβρισκα πάντα πολύ-πολύ ενδιαφέροντα επειδή μου έδιναν ένα σωρό ενδείξεις για να βιώσω την -πώς είναι η λέξη της μόδας;- νομίζω συνοχή, τη συμφωνία μεταξύ επαγγελματικής πράξης, θεωρίας και πρακτικής δράσης καθώς και τις διαφορετικότητες. Νομίζω ότι μια επιρροή, που σε κάθε περίπτωση ήταν και σημαντική και την οποία ακολουθώ στο μεταξύ με τις πιο διαφορετικές μορφές, συναρτάται πολύ απλά με το θέμα των γυναικών και των παιδιών από τη μια ως θεωρητική ενασχόληση, από την άλλη στο θέμα του αυτοπροσδιορισμού και τώρα και στη δραστηριότητά μου στα πλαίσια της θεραπείας καταδίκων για σεξουαλικά εγκλήματα. Νομίζω ότι εδώ βρίσκεται ένα αρκετά ευρύχωρο χωράφι που εμείς οι άνδρες ακόμα δεν το έχουμε καλλιεργήσει και λίγο το αποφεύγουμε.\nΝα προσδιορίσω ονόματα; Νομίζω ότι τώρα θα επιστρέψω στους πρακτικούς: Το έβρισκα πάντα ωραίο ότι μπορούσα να ταξιδεύω και ότι μπορούσα να επισκέπτομαι ανθρώπους. Το αν τώρα όλα αυτά εξακολουθούν να λειτουργούν με τον ίδιο τρόπο δεν το ξέρω και θα είχε ενδιαφέρον να το ανακαλύψω.\nΜπορείς να ονομάσεις κάποιους και κάποιες συναδέλφους που τους ή τις βλέπεις σαν συνοδοιπόρους σου;\nΤώρα θα έπρεπε εγώ να σε ρωτήσω τι εννοείς συγκεκριμένα με το συνοδοιπόρους;\nΝαι, με τους οποίους έχεις ανταλλάξει απόψεις. Ξέρω ότι είχες για κάποιο διάστημα ή έχεις ακόμα στενή επαφή με τον Kurt Ludewig. Ή με τη Marianne Krüll, με τον Uwe Grau -τη μορφή συνεργασίας και τι σε επηρέασε εσένα.\nΒρίσκω πάρα πολύ ενδιαφέρον ποια ονόματα αναφέρεις επειδή νομίζω ότι αναφέρεις ονόματα που είναι και λίγο-πολύ γνωστά στο πεδίο και με τα οποία είχα σχέσεις, έχω σχέσεις -με διαφορετικές μορφές και διαφορετικές σχέσεις. Το ενδιαφέρον εδώ για μένα είναι ότι οι περισσότεροι άνθρωποι με τους οποίους προσπαθώ στο μεταξύ εδώ και -στάσου να υπολογίσω- εδώ και 15 ή και περισσότερα χρόνια να υλοποιήσω αυτήν τη μορφή εργασίας, ότι καταφέρναμε πάντα πάρα πολύ καλά να παραμείνουμε άγνωστοι. Ένα πάρα πολύ σημαντικό πρόσωπο με το οποίο έχω συνεργαστεί είναι ο Gerd Schmidtmann, με τον οποίον εξακολουθώ να συνεργάζομαι εν μέρει ακόμα και σήμερα. Διότι αυτοί ήταν πάντα οι άνθρωποι με τους οποίους μπορούσα να κάνω πάρα πολύ συγκεκριμένα και επί τόπου όλες τις ωραίες και ωραία επώδυνες προσπάθειες εφαρμογής ξανά στην πράξη κάποιων καινούριων ιδεών. Είμαι ανέκαθεν πολύ χαρούμενος που υπάρχουν επί τόπου τέτοιες δυνατότητες.\nΣτο μεταξύ είναι εν μέρει άλλοι άνθρωποι, περισσότεροι άνθρωποι, επειδή εν μέρει δουλεύω και στο γραφείο μου με ανθρώπους από τα εκπαιδευτικά σεμινάρια κι έτσι γίνεται κάθε τόσο μια αλληλοπαρακίνηση για να πάρουμε καινούριους δρόμους. Αυτό που κάνω π.χ. αυτήν τη στιγμή με μεγάλο κέφι και σχεδόν σαν χόμπι, επειδή δεν μπορεί να πληρωθεί, είναι: Επισκέψεις κατ’ οίκον. Και αυτές είναι, νομίζω, παραινέσεις που δημιουργούνται από τη συγκεκριμένη πρακτική και αυτοί είναι οι άνθρωποι με τους οποίους μου αρέσει να συνεργάζομαι.\nΑπό την άλλη μεριά ανέφερες κάποια ονόματα, ανέφερες τον Kurt, ανέφερες τη Marianne, η οποία επίσης είναι ιδιαίτερα σημαντική. Ανέφερες τον Uwe Grau. Αυτοί είναι άνθρωποι με τους οποίους έχω σχέσεις σε πολύ διαφορετικά πλαίσια και οι οποίοι πάλι με εμπνέουν κιόλας και με τους οποίους μου αρέσει να είμαι μαζί. Νομίζω, για μένα, στη δουλειά μου ένα από τα κριτήρια είναι -το αναφέρουμε πάντα έτσι λίγο απρόσεκτα- να έχουμε πλάκα και εισπράττω από διάφορους ανθρώπους, με τους οποίους έχουμε τελικά σχέσεις, λιγότερο ή περισσότερο δύσπιστα βλέμματα.\nΝαι, μπορώ να το καταλάβω καλά. Ανέφερες και αυτήν την οπτική των φύλων, αναφέρθηκες και σε καταδίκους για σεξουαλικά εγκλήματα. Μέσω της Marianne Krüll σου ήρθε η ιδέα ή ευαισθητοποιήθηκες και με κάποιον άλλον τρόπο για το θέμα αυτό; Ή ήταν και τα δύο;\nΤώρα αυτό θα ήταν ξανά ιστοριογραφία που εξαρτάται από τον ιστοριογράφο. Νομίζω ότι συνέργησαν πολλοί παράγοντες και πρόσωπα. Η Marianne παίζει βεβαίως έναν ρόλο.\nΓια μένα είναι απλά εκπληκτικό να βιώνω τι συμβαίνει όταν κάνεις μόνο σχετικά μικρές αποκλίσεις. Ποιες δυσκολίες ακόμα και μόνο στη γλώσσα μου δημιουργεί το να φτάσω σε άλλες μορφές γλώσσας. Είχα και στην αρχή δυσκολίες, τουλάχιστον μου έγινε πολύ πιο σαφές πόσο σημαντικό είναι. Όταν τώρα σκέφτομαι αυτόν τον τομέα, δηλαδή τη δουλειά με καταδίκους για σεξουαλικά εγκλήματα, και μόνον ο όρος κατάδικοι για σεξουαλικά εγκλήματα έχει ήδη την τάση να είναι ένας όρος που υποβαθμίζει, διότι στους δράστες συμπεριλαμβάνονται άνδρες και γυναίκες, αλλά οι κατάδικοι για σεξουαλικά εγκλήματα είναι κατά 90% ή και περισσότερο άνδρες. Δηλαδή το να χρησιμοποιούμε απλά έναν τόσο γενικό όρο χωρίς τον προσδιορισμό του φύλου είναι ήδη μια υποβάθμιση, μια απάλυνση ή ένα είδος αποφεύγω-την-ευθύνη.\nΑυτή η διάθεση να αφεθώ λίγο, να κοιτάξω τέτοια πράγματα, αλλάζει τρόπον τινά τη ματιά. Δεν γίνεσαι καλύτερος άνθρωπος, αλλά θυμάμαι π.χ. ότι όταν σήμερα πηγαίνω σε κάποια συγκέντρωση όπου συνέρχονται άνθρωποι, κατά κανόνα αρχίζω πάντα πρώτα να μετράω πόσοι άνδρες, πόσες γυναίκες, ποιος μιλάει, ποιος όχι, ποιες εικόνες χρησιμοποιούν οι άνθρωποι. Αυτές είναι πάρα πολύ ενδιαφέρουσες εμπειρίες που μόνο να τις συστήσω μπορώ στον καθένα, απλά να αφεθεί σ’ αυτό, να καθίσει σαν άνδρας σε μια συγκέντρωση και να βάλει σκοπό πραγματικά να ακούσει και όχι να παίρνει κάθε τόσο τον λόγο, πράγμα που, πρέπει να ομολογήσω, δεν είναι πάντα πάρα πολύ εύκολο. Όμως απλά σκέφτομαι ότι εδώ θεωρητικά αλλά και πρακτικά βρίσκεται ένας μεγάλος ακόμα ακαλλιέργητος τομέας. Εγώ πάντως είμαι ευγνώμων στις γυναίκες που το έδειξαν αυτό και σ’ εμάς τους άνδρες.\nΤι σημαίνει βασικά για σένα «συστημικό»; Ο όρος αυτός χρησιμοποιείται τώρα βεβαίως σχεδόν από όλους, είναι σχεδόν σαν να είσαι καθολικός στη Γαλλία. Σήμερα εδώ ο καθένας είναι λίγο πολύ συστημικός.\nΣήμερα όχι μόνον ο καθένας είναι συστημικός, σήμερα ο καθένας ήταν και σε όλη του τη ζωή ήδη συστημικός. Νομίζω επίσης ότι είναι μια κάπως πληθωριστική εξέλιξη. Δηλαδή στην αρχή, σε σχέση με το περιοδικό, χρησιμοποίησα τον όρο επειδή ήταν κάπου εκεί γύρω και μπορούσα να τον πάρω. Στο μεταξύ έχω αλλάξει γνώμη και νομίζω, εγώ προσωπικά ξέρω στο μεταξύ λιγότερο τι να κάνω τον όρο συστημικό από ότι τον όρο κονστρουκτιβιστικό, διότι προσωπικά τον βρίσκω πιο ταιριαστό σε μένα και κατά τη γνώμη μου ο όρος αυτός είναι και ευρύτερος από τον όρο συστημικό. Στο μεταξύ τείνω να κάνω μια διάκριση ανάμεσα στο συστημικό και το κονστρουκτιβιστικό, για την οποία νομίζω ότι αποτελεί μια διάκριση που κάνει τη διαφορά στο πνεύμα του Bateson: «Συστημικό» είναι κάτι που εγώ ορίζω, που συναρτάται τρόπον τινά και βρίσκεται σε αλληλεπίδραση. Θεωρώ ότι είναι απόλυτα κοινότυπο να προσθέσω: Δεν υπάρχει σχεδόν τίποτα που να μη βρίσκεται σε αλληλεπίδραση. Κι όταν εδώ προσθέσω την κονστρουκτιβιστική οπτική, τότε εμφανίζομαι ο ίδιος στην εικόνα και πρέπει να συνειδητοποιήσω την ευθύνη μου για το ότι βλέπω τα πράγματα έτσι όπως τα βλέπω και αυτό στο μεταξύ το βρίσκω για μένα ένα απολύτως σημαντικό σημείο.\nΑπό τη δική μου σκοπιά υπάρχουν στο «συστημικό πεδίο» τάσεις που προσωπικά τις βιώνω ως εξής: Από τη μια πλευρά υπάρχει ο «αντικειμενισμός», ότι «παρεμβαίνουμε μέσα» στα συστήματα και από την άλλη πλευρά υπάρχει ‘εντελώς ριζοσπαστικά’ ο «ριζοσπαστικός κοντρουκτιβισμός». Υπάρχει βέβαια και μια νεότερη τάση: ο «κοινωνικός κονστρουξιονισμός». Εσύ κάνεις τέτοιες διακρίσεις;\nΑυτό τώρα είναι φυσικά δύσκολο να το πω δημόσια. Αλλιώς θα έλεγα, κάπως παρεμπιπτόντως μιλώντας, ότι ανέκαθεν ήταν σημαντικό στον επιστημονικό τομέα να επινοούμε καινούριους όρους για να περιφράξουμε τα χωράφια. Το κάνουμε όλοι άλλωστε, το κάνω κι εγώ ο ίδιος. Και το ίδιο το περιοδικό είναι φυσικά ένα παράδειγμα περίφραξης χωραφιών.\nΠρέπει να παραδεχτώ ότι πολλές από αυτές τις διακρίσεις δεν ξέρω και πολύ τι να τις κάνω, ενώ με κάποιες από αυτές έχω και δυσκολίες να τις κατανοήσω. Κάτι με το οποίο έχω δυσκολίες, και εδώ μπορώ και να συμφωνήσω μαζί σου, είναι ότι κι εγώ έχω κάποιες φορές την εντύπωση ότι οι κονστρουκτιβιστές τελικά λένε: Αυτές είναι οι δικές μου κατασκευές, οι δικές μου σημασίες που αποδίδω στα πάντα. Και η επόμενη φράση είναι: Και γι’ αυτό έτσι είναι. Αυτό το πέρα δώθε, νομίζω και εξαιτίας της πλαισιακής δέσμευσης των συγγραφέων, έχει μια ιδιαίτερη εξήγηση. Το φαντάζομαι πολύ δύσκολο να δουλεύεις σε έναν κοινωνικό τομέα που είναι ορισμένος ως επιστημονικός και να πρέπει να απαρνηθείς τις δηλώσεις του τύπου Είναι. Νομίζω ότι αυτό προς το παρόν ακόμα βλάπτει την καριέρα σου. Νομίζω ότι αυτή η διγλωσσία, η οποία ενδεχομένως έχει εγκατασταθεί στο μυαλό των ανθρώπων, αποφασίζεται με βάση την κοινωνική εξουσία ορισμού, αλλά γίνεται λιγότερο αντικείμενο αναστοχασμού ως πρακτική του κονστρουκτιβισμού και περισσότερο σπρώχνεται στην άκρη. Νομίζω ότι μια από τις κεντρικές έννοιες είναι για μένα η αυτοαναφορικότητα, αυτό όσον αφορά εμένα. Αυτό για μένα είναι προς το παρόν ένα από τα σημεία συγκόλλησης όλης αυτής της προσέγγισης. Εγώ συμμετέχω και με ενδιαφέρει και είμαι υπεύθυνος γι’ αυτό. Γι’ αυτό και νομίζω ότι αυτές οι ξεκάθαρες παρεμβάσεις στα συστήματα και το να μπαίνουμε μέσα στα συστήματα για να τα κάνουμε να κάνουν ορισμένα πράγματα -εγώ προσωπικά έχω τις δυσκολίες μου με αυτά, πρέπει όμως να παραδεχτώ ότι αυτές είναι οι δικές μου δυσκολίες. Εγώ σήμερα έχω φτάσει στο σημείο να λέω πάντα ότι θα με προκαλούσε να συνεργαστώ με έναν άνδρα ή μια γυναίκα που εκπροσωπεί μια εντελώς διαφορετική προσέγγιση από τη δική μου, επειδή κάτι τέτοιο το βρίσκω προς το παρόν πολύ ενδιαφέρον. Και νομίζω ότι θα συμβεί σύντομα.\nΜόλις είπες ότι αυτές οι δηλώσεις του τύπου Είναι ενδεχομένως προάγουν την «επιστημονική καριέρα».\nΕσύ το τόνισες αυτό υπερβολικά, αλλά ας είναι.\nΕγώ τώρα το απλοποίησα. Πώς είναι η σχέση ανάμεσα στην πράξη, τη θεωρία και την επιστήμη για σένα; Μπορείς να πεις κάτι για τη δική σου άποψη γύρω από το τι είναι μια καλή επιστήμη ή μια καλή πρακτική ή μια καλή θεωρία;\nΛοιπόν δεν θα μπορούσα επειδή αν τώρα ξεκινούσα να λέω τι είναι μια καλή πρακτική, μια καλή θεωρία, μια καλή επιστήμη θα έκανα ακριβώς αυτό που μόλις πριν αμφισβήτησα ότι μπορώ να κάνω. Δεν μπορώ να το κάνω. Μπορώ μόνο να πω τι βλέπω εγώ αυτήν τη στιγμή σαν καλό και χρήσιμο και νομίζω ότι για μένα καλό και χρήσιμο είναι να δουλεύουμε πρακτικά, να μη δουλεύουμε πρακτικά μόνοι μας, αυτήν την πρακτική δουλειά να την κάνουμε μαζί με ανθρώπους που είναι διαφορετικοί και να κάνουμε αυτήν τη δουλειά με αρκετή περιέργεια, με αρκετό κέφι και αρκετή διάθεση κάθε τόσο να μιλάμε γι’ αυτήν και κάπου-κάπου να κοιτάζουμε και εντελώς αλλού. Αυτό είναι κάτι που για μένα προσωπικά είναι σημαντικό.\nΓια μένα προσωπικά σημαντικό είναι επίσης, για να το πω ξανά με κάθε σαφήνεια, για μένα σημαντικό είναι να ξεπερνάμε λίγο και τα όρια του κλάδου. Νομίζω ότι υπάρχουν περισσότερα πράγματα από τη θεραπεία, νομίζω ότι υπάρχουν περισσότερα από τον κονστρουκτιβισμό, νομίζω ότι ζούμε και σε έναν κόσμο που είναι πιο μεγάλος από το δωμάτιο θεραπείας, από τα επιστημονικά ινστιτούτα ή από την ιδιωτική προσφορά θεραπείας. Κάποιες φορές έχω την αίσθηση ότι τελικά θα επιθυμούσα ακόμα περισσότεροι άνθρωποι να ανοίξουν λίγο την πόρτα και να βγουν λίγο έξω και να δουν.\nΑυτό ακριβώς είναι ίσως η λέξη-κλειδί για μένα. Το «συστημικό» βέβαια το αμφισβήτησες κάπως, τον όρο. Τι είναι τελικά για σένα η «συστημική θεραπεία» και πού διαφέρει από άλλες μορφές θεραπείας; Στο μεταξύ υπάρχουν βέβαια πολλά παρακλάδια της συστημικής θεραπείας αλλά θα είχε ένα ενδιαφέρον να το ακούσω κι από σένα.\nΝομίζω ότι εξαρτάται πάντα από τους ανθρώπους με τους οποίους μιλάω. Αν τώρα ήσουν ένας εκπρόσωπος κάποιου ασφαλιστικού ταμείου θα μιλούσα εντελώς διαφορετικά μαζί σου. Τα ασφαλιστικά ταμεία θα μπορούσαν να με χρηματοδοτήσουν, μόνον αν έκανα ίαση με βάση κάποια ασθένεια, άρα θα έπρεπε να κάνω θεραπεία. Νομίζω ότι αυτός είναι ο ένας τομέας -και στη θεωρητική επεξεργασία εγώ το βλέπω σήμερα ως εξής: Νομίζω ότι δεν μπορώ να κάνω καμία θεραπεία επειδή δεν κάνω καμία θεραπεία, επειδή ούτε και νομίζω ότι στον τομέα αυτόν υπάρχει κάτι σαν ασθένεια. Νομίζω ότι όλη αυτή η νοσολογική μεταφορά, εδώ συμφωνώ με τον Jay Efran που το επεξεργάστηκε ξανά αυτό πολύ εύστοχα, είναι ένα απομεινάρι των ψυχολόγων ή της ψυχοθεραπείας από την ιατρική.\nΕμείς κάνουμε άλλα πράγματα όταν στρεφόμαστε προς αυτήν τη μορφή δουλειάς. Νομίζω ότι δουλεύουμε περισσότερο στον τομέα της γλώσσας, της σημασίας και της αλληλο-αναφορικότητας. Εγώ δεν απομακρύνω όγκους, δεν θεραπεύω κατάγματα στα πόδια, αλλά συμμετέχω στην επινόηση και αναδιαμόρφωση ιστοριών -για τη σημασία των πραγμάτων που κάνουν οι άνθρωποι. Γι’ αυτό και έχω σήμερα δυσκολίες, ναι, όταν πρέπει μιλάω για θεραπεία, αφήνω όμως κατά μέρος τα εισαγωγικά στον λόγο μου επειδή για κάποιους ανθρώπους είναι τότε πιο εύκολο να με καταλάβουν.\nΚαταλαβαίνω τι λες. Μπορούμε άλλωστε να το πούμε και «χψ». Πώς διαφέρει αυτό το «χψ» από άλλα «χψ»; Πώς διαφέρει η συστημική θεραπεία που ίσως το αναστοχάζεται και αυτό, από άλλες μορφές θεραπείας;\nΔύσκολο για μένα να απαντήσω επειδή για να το απαντήσω κατάλληλα θα έπρεπε πρώτα να ορίσω ότι γνωρίζω όλες τις μορφές θεραπείας. Δεν τις γνωρίζω όλες. Πιθανώς έχω και πάρα πολλές προκαταλήψεις μέσα στο κεφάλι μου για πάρα πολλές μορφές θεραπείας. Στο μεταξύ έχω ήδη αναπτύξει φυσικά και ένα είδος ορισμού μέσα από την κοινή δουλειά με πολλούς άλλους συναδέλφους ως προς το σε τι νομίζω ότι διαφέρει αυτό που εμείς κάνουμε από αυτό που κάνουν άλλοι. Αυτό όμως ορίζει περισσότερο αυτό που εμείς κάνουμε και λιγότερο αυτό που κάνουν άλλοι. Δεν μπορώ να το διακρίνω έτσι, ούτε και θέλω.\nΝομίζω ότι η ικανότητα των ανθρώπων που εντάσσουν τον εαυτό τους στον συστημικό ή τον κονστρουκτιβιστικό τομέα θα μπορούσε να συνίσταται, ή για μένα προσωπικά συνίσταται, στο ότι αναπτύσσω μια διάθεση να αφεθώ σε ένα κινούμενο έδαφος ανασφάλειας, περιέργειας. Να αφεθώ σε άλλες κατασκευές πραγματικότητας, να ρωτήσω γι’ αυτές και να τις αμφισβητήσω και να τις περπατήσω. Πράγμα που πάντα οδηγεί στο να μπαίνω σε μια διαρκή διαδικασία ενασχόλησης με τις δικές μου βασικές υποθέσεις. Αυτό οδηγεί στο ότι κατά βάθος στο τέλος κάθε συνεδρίας μπορώ να γνεύσω καταφατικά στους ανθρώπους και να τους ευχαριστήσω, διότι μετά από κάθε συνεδρία έχω μάθει πάντα πάρα πολλά για τις πολλές δυνατότητες να κατασκευάζουμε πραγματικότητες. Πράγμα που με βοηθάει να κατασκευάζω την πραγματικότητά μου. Αυτό πάλι με κάνει ανοιχτό στο να κοιτάζω άλλες.\nΣίγουρα όλα αυτά δεν σε βοηθούν και πάρα πολύ.\nΓια χάρη της ειλικρίνειας πρέπει τώρα να πω βέβαια και αυτό: Υπάρχει πάντα η φαντασίωση των διαφορών ανάμεσα σε αυτό που λένε οι άνθρωποι ότι κάνουν και σε αυτό που άλλοι τους παρατηρούν να κάνουν. Εκεί μπορεί να χάσκει μια μεγάλη διαφορά.\nΑυτό δεν μπορώ να το πω εγώ τώρα. Θα με ενδιέφερε ακόμα τι πιστεύεις αυτήν την περίοδο για τα πιο σημαντικά θέματα στο συστημικό-θεραπευτικό πεδίο. Ή για τα μελλοντικά σημαντικά θέματα;\nΊσως και πέραν αυτού: Είπες ότι σου αρέσει να υπερβαίνεις τα όρια αυτά.\nΦυσικά θα μπορούσα τώρα να απαντήσω με μια φράση που στο μεταξύ έχω υιοθετήσει για τις καταστάσεις στην εκπαίδευση και τους λέω: Ένα πράγμα ξέρουμε βεβαίως καλά εμείς οι «ψυχο» και γι’ αυτό θέλω να σας παρακαλέσω όλους να αυτοσυγκρατείστε όσο είναι δυνατόν λίγο περισσότερο ή να έχετε συνείδηση ότι το κάνετε: Να διαβάζουμε τις σκέψεις και να μπορούμε να κάνουμε προγνώσεις. Και το ίδιο ισχύει και για μένα: Δεν ξέρω.\nΗ μη-γνώση είναι άλλωστε και της μόδας τελευταία. Εύκολα μπορείς να δικαιολογηθείς έτσι. Κι έτσι μπορεί να το δει κάποιος.\nΕσύ όμως δεν έτρεχες μόνον πίσω από τη εποχή σου, αλλά είχες και μια καλή όσφρηση για τις καινούριες εξελίξεις. Π.χ. η έκδοση του βιβλίου με τον Tom Andersen που απ’ ότι ξέρω μάλιστα εσύ προέτρεψες τον Tom Andersen να γράψει το βιβλίο. Και έτσι επηρέασες πολύ έντονα και την εξέλιξη στο συστημικό πεδίο.\nΜ’ αρέσει να το ακούω, μου κάνει καλό.\nΕίναι η προσωπική μου άποψη. Μόνον όταν κάποιος κάνει κάτι τέτοιο πάει να πει ότι έχει και μια κάποια όσφρηση γι’ αυτό. Τι «μυρίζεις» λοιπόν, ας πούμε, για το μέλλον όταν σηκώνεις τη μύτη σου στον αέρα;\nΈχω περισσότερο την εντύπωση ότι αυτήν τη στιγμή μοιάζει να υπάρχει τρόπον τινά μάλλον ένα μπέρδεμα με τις μυρωδιές και δεν υπάρχουν τόσο ξεκάθαρα ίχνη. Νομίζω επίσης ότι θα μπορούσα να φανταστώ πως αυτό είναι ένα -παρά λίγο θα έλεγα αρκετά νορμάλ- φαινόμενο, όμως είναι ένα όχι και τόσο αναπάντεχο φαινόμενο επειδή, σκέφτομαι, ακόμα και ο τομέας των συστημικών προσεγγίσεων έχει ενοποιηθεί σε τέτοιον βαθμό που τα χωράφια έχουν λίγο-πολύ χωριστεί. Αυτή είναι λίγο-πολύ η δική μου περιγραφή της τωρινής κατάστασης. Έτσι και τα χωράφια είναι σχετικά ξεκάθαρα και η χωροθέτηση σημαίνει επίσης ότι μπαίνουν όρια και νομίζω ότι για κάποιο διάστημα -αυτή είναι η ιδέα που έχω στο μυαλό μου- ότι για κάποιο διάστημα θα γίνονται πράγματα εντός αυτών των ορίων και …\nΜπορείς να κατονομάσεις αυτά τα χωράφια;\nΘα μπορούσα τώρα να πιάσω ένα από αυτά τα έξυπνα βιβλία και να βγάλω τις διάφορες σχολές όπου η κάθε μια από αυτές έχει μετά τις άλλες δικές της σχολές, είτε αυτές είναι στρατηγικές, είτε συστημικές και … σιγά-σιγά δεν θα ξέρω πλέον και όλους τους όρους, διαρκώς βρίσκουν και καινούριους, όλο και καινούριες υποκατηγορίες και υπερκατηγορίες. Εννοώ όλες αυτές τις κατευθύνσεις και σχολές, που οριοθετούνται μεταξύ τους μέσα από τις σχολές και μετά όμως, αυτό είναι πολύ σημαντικό ειδικά εδώ σε μας που η αγορά είναι ιδιωτικά οργανωμένη, μέσα από τα εκπαιδευτικά ινστιτούτα που βεβαίως επίσης οριοθετούν διότι βρισκόμαστε ακόμα μπροστά σε όλο αυτό το πρόβλημα του πώς θα χρηματοδοτούνται κάποτε οι θεραπευτές; Αυτό βεβαίως είναι άλλο ένα τέτοιο φαινόμενο, σκέφτομαι, στον βαθμό αυτόν το συντηρούν και αυτά τα ινστιτούτα. Και μετά -ελπίζω λιγάκι ότι αυτό θα μπορούσε να υπερβαίνει τα όρια- έχω την ιδέα ότι ανεβαίνει τώρα σιγά-σιγά σε πάρα πολλές από αυτές τις κατευθύνσεις -εδώ φτάσαμε ξανά στις γυναίκες- το ζήτημα των παιδιών, το οποίο φαίνεται ότι διαπερνάει ακόμα πιο έντονα όλα τα πράγματα και γίνεται θέμα.\nΚαι νομίζω ότι όταν θα είμαστε 5 ή 10 ή 15 χρόνια αργότερα θα μπορούσα να φανταστώ ότι κανένας άνθρωπος πλέον δεν θα μιλάει για συστημική και ότι θα υπάρχει κάτι άλλο. Όμως αυτήν τη στιγμή δεν έχω ιδέα τι. Συνεπώς σκέφτομαι, φυσικά είμαι και ένα τυχερό παιδί, επειδή τα έζησα όλα αυτά σε μια περίοδο που αυτή η διάθεση του ξεσηκωμού ήταν ακόμα εδώ. Σκέφτομαι ότι τότε ήταν πιο εύκολο να αντιληφθείς τέτοια πράγματα. Και ότι είμαι ένα τυχερό παιδί φαίνεται απλά από το ότι ο πατέρας μου ήταν καπνοδοχοκαθαριστής, τι μπορεί λοιπόν να μου συμβεί;\nΑυτό που προστίθεται είναι ότι πολλές από τις παλιές μεγάλες μορφές, οι οποίες ήταν βεβαίως ως επί το πλείστον άνδρες παρά γυναίκες, φεύγουν, εξαφανίζονται, πεθαίνουν -απλά δεν είναι πια εδώ και νομίζω ότι τέτοιες «μεγάλες μορφές» -σε εισαγωγικά- δεν διαφαίνονται αυτήν τη στιγμή και τόσο καθαρά. Έχει υπάρξει συχνά το φαινόμενο ότι κάποιος καλλιεργεί το χωράφι και πολλοί άνθρωποι έρχονται ξοπίσω του. Αυτό είναι όπως και με την ίδρυση οικογενειών: Ιδρύεται μια οικογένεια από τη γυναίκα και τον άνδρα και μετά έρχονται τα παιδιά και γίνονται όλο και περισσότεροι. Μετά δεν υπάρχουν πλέον οι ιδρυτικές προσωπικότητες, μετά είναι ολόκληρο το σόι. Νομίζω ότι αυτό είναι και ένας κύκλος.\nΣτη συστημική θεραπεία πάντως μπορούμε ευτυχώς να πούμε ότι δεν υπάρχει κάποιος πατέρας-ιδρυτής, όπως στην ψυχανάλυση π.χ. ή στη μη κατευθυντική ψυχοθεραπεία. Υπάρχει το φαινόμενο ότι δημιουργούνται ομάδες. Το «ποιος αναφέρεται σε ποιον» και τα διαπιστευτήρια που διαμορφώνονται μέσα από τη βιβλιογραφία στις δημοσιεύσεις. Τι λες για το ότι οι συνάδελφοι αναφέρονται ο ένας στον άλλον ή στο σε ποιον κύκλο θα ήθελε κάποιος να ανήκει αυτήν τη στιγμή; Είναι ειδικά αυτό ιδιαίτερα κομψό;\nΚατά την εκτίμησή μου αυτό είναι ένα φαινόμενο που είναι πάρα πολύ γνωστό από τις μπίζνες στις επιστήμες. Υπάρχουν βέβαια τα καρτέλ των βιβλιογραφικών αναφορών όπου πάντα οι ίδιοι αναφέρονται με τον ίδιο πάντα τρόπο. Συνήθως οι άνδρες αναφέρουν τους άνδρες, οπότε πολλές γυναίκες πέφτουν ξανά στις τελευταίες σειρές. Νομίζω ότι αυτό είναι απλά ένα φαινόμενο, αυτό συμβαίνει.\nΜετά σκέφτομαι ότι συμβαίνει και κάτι άλλο, το οποίο μέχρι στιγμής έχω πάρει πολύ λίγο υπόψη μου. Νομίζω ότι όταν μπαίνω σε έναν τομέα γίνομαι και ειδικός στον τομέα αυτόν, δηλαδή το να γίνεις ειδικός σημαίνει πάντα και συγχρόνως ότι είσαι εκτεθειμένος στον κίνδυνο να μειωθεί η οπτική σου, να στενέψει -χάριν εξειδίκευσης. Όταν εμείς, όπως το υπονόησες, ορίζουμε τον εαυτό μας ως συστημικό θεραπευτή τότε είμαστε ειδικοί με ένα ακόμα πιο μεγάλο τυφλό σημείο. Το ερώτημα είναι ποιος ή τι θα έπρεπε να μας επιστήσει την προσοχή σε όλα τα τυφλά μας σημεία; Σύμφωνα με το περίφημο ευφυολόγημα: Φυσικά δεν βλέπουμε ότι δεν βλέπουμε.\nΥπάρχει μια πάρα πολύ συμπαθητική ιστορία του Heinz von Foerster, την ξέρεις σίγουρα κι εσύ, για εκείνο το ζευγάρι συζύγων που επέζησε από το στρατόπεδο συγκέντρωσης και που η γυναίκα μετά πέθανε και ο άνδρας έγινε καταθλιπτικός. Αργότερα τελικά κατάλαβε ότι έβλεπε τον εαυτό του μέσα από τα δικά της μάτια και συνεπώς αναγνώρισε ότι με τον θάνατό της τυφλώθηκε.\nΕσύ είσαι γνωστός και για τη δραστηριοποίησή σου στο ειρηνιστικό κίνημα -όταν αυτό υπήρχε ακόμα. Τι λες τελικά για τις τωρινές πράξεις βίας εναντίον αλλοδαπών; Αυτό υπερβαίνει κάπως το πλαίσιο της συστημικής θεραπείας, αλλά ίσως θα είχε πολύ ενδιαφέρον αν έλεγες κάτι σχετικά και με αυτό.\nΕδώ είναι πολλά πράγματα μαζί, αυτό που παραμένει σημαντικό για μένα είναι οι προϋποθέσεις της σκέψης από την οποία ξεκινάει το μυαλό μου καθώς και τι, θα το πω συνειδητά έτσι, τι σχήματα σκέψης και προϋποθέσεις σκέψης μας προσφέρει η κοινωνική κατασκευή που εμείς έχουμε επιλέξει και νομίζω ότι στο μεταξύ όλοι μας έχουμε μεγαλώσει μέσα σε ένα ευρύτατο πλαίσιο κοινωνικοποίησης, το οποίο εξακολουθεί να λειτουργεί με πρότυπα του τύπου όταν-τότε, είτε-είτε, άσπρο-μαύρο, αίτιο-αιτιατό. Συνεπώς για μένα αυτές οι επιθέσεις σε αλλοδαπούς δεν αποτελούν τίποτε άλλο παρά την υπερχείλιση ορισμένων τρόπων σκέψης που βεβαίως εξακολουθούν να κυριαρχούν σε μεγάλο βαθμό μέσα στα κεφάλια μας.\nΑυτή μπορεί να είναι μια πολύ γενική δήλωση, νομίζω όμως ότι έχει τεράστιες πρακτικές συνέπειες -αυτό είναι το περίφημο απόφθεγμα του Einstein- επειδή νομίζω ότι οι συστημικοί και οι κονστρουκτιβιστές δεν μπορούν να κατεβάσουν τα ρολά, δηλαδή να πουν ότι η θεωρία καθορίζει αυτό που μπορώ να παρατηρήσω. Για μένα τελικά φαίνεται π.χ. και σε όλη αυτήν την ιστορία με τους αλλοδαπούς ακόμα μια δυνατότητα απομείωσης των πλαισίων, όπου κανένας άνθρωπος πλέον δεν ρωτάει μέσα σε ποιο πλαίσιο συμβαίνει αυτό. Σε ποιο πλαίσιο ζούμε εμείς εδώ ώστε να συμβαίνει αυτό. Το συνδέουμε νομίζω με φαινόμενα που συνοδεύουν την εξέλιξή του. Το συνδέουμε με τέτοια ενδιαφέροντα για μένα φαινόμενα, τα οποία εξακολουθώ να μην μπορώ να κατανοήσω, με αλλαγές στη νομοθεσία -εγώ ποτέ μέχρι στιγμής δεν κατάφερα να καταλάβω και τόσο καλά πώς γίνεται και μια φράση που αλλάζει στο χαρτί να μπορεί να αλλάξει την κατάσταση που αφορά εκατοντάδες χιλιάδες ανθρώπους. Αυτό απλά εξακολουθώ να μην μπορώ να το καταλάβω.\nΤελευταία το σκεφτόμουνα αυτό μέσα σε ένα άλλο πλαίσιο, δηλαδή στο πλαίσιο του πολέμου στη Γιουγκοσλαβία, το οποίο είναι λίγο διαφορετικά τοποθετημένο από τις συγκεκριμένες επιθέσεις εδώ σε αλλοδαπούς και τις δολοφονίες αλλοδαπών, αλλά ούτε και τότε μου ήρθε κάτι άλλο στο νου παρά να πω ότι ενδεχομένως συναρτάται με την ιδέα που έχουμε ζώντας μέσα σε ένα κοινωνικό πλαίσιο όπου έχει ζήτηση η αναγκαιότητα μιας τελειοποίησης του μιλιταρισμού και όχι η αναγκαιότητα και τελειοποίηση της επίλυσης συγκρούσεων και της ελευθερίας από συγκρούσεις.\nΠάντως δεν έχω κάποιες συγκεκριμένες απαντήσεις επ’ αυτού. Δεν το ξέρω και νιώθω σε κάποιον βαθμό αβοήθητος. Δεν το ξέρω.\nΌταν βλέπεις εκ των υστέρων τη δουλειά σου τα τελευταία εννιά χρόνια ποια βλέπεις ότι ήταν η ειδική συνεισφορά σου στη συστημική θεραπεία, στη θεραπευτική σκηνή και τι θα ήταν αυτό που θα ήθελες να θεωρούν οι άλλοι δική σου συνεισφορά; Στο κάτω-κάτω πέρασες εννιά χρόνια της ζωής σου με αυτό.\nΜέρος της ζωής μου. Ευτυχώς υπήρχαν πάντα και περισσότερα εκτός από τη δουλειά και μόνον ή μόνον από αυτό που ήταν ορατό από έξω. Δύσκολα μπορώ να το αποτιμήσω. Η ιδέα μου τότε που ήμουν γοητευμένος από τη σκέψη αυτήν ήταν με κάποιον τρόπο να δημιουργήσω ένα φόρουμ όπου οι σκέψεις αυτές θα μπορούσαν να βρουν έναν τόπο παρουσίασής τους και εκ των υστέρων έχω την αίσθηση ότι αυτό έγινε πάρα πολύ καλά κατορθωτό και νομίζω ότι αυτό δεν είναι καθήκον ενός προσώπου ούτε τα εύσημα πρέπει να αποδίδονται αποκλειστικά σε ένα πρόσωπο. Μπορεί εγώ να επέδρασα εκεί ως καταλύτης ή ως παρακινητής ή κάτι παρόμοιο.\nΝομίζω ότι το να γίνεις δραστικός στην κοινή γνώμη ενέχει κάθε τόσο πάρα πολλούς πειρασμούς. Στο σημείο αυτό μου αρέσει να επικαλούμαι μια φράση -δυστυχώς κι εγώ το έμαθα μόνον αφού σταμάτησα να είμαι εκδότης του περιοδικού: Μια αναγνώστρια έγραψε ότι η έκδοση έχει κάποια σχέση με προσφορά και με δώρο, πράγμα που το σκεφτόμουνα πολύ καιρό. Τον βρήκα έναν χαρακτηρισμό που ταιριάζει πολύ επειδή νομίζω ότι το δώρο αυτό είναι αμοιβαίο: Από τους ανθρώπους που εκδίδουν κάτι προς τους ανθρώπους που κάνουν κάτι από αυτό που έχει εκδοθεί και τους ανθρώπους που συμβάλλουν στο να μπορεί εν γένει να εκδοθεί κάτι. Είναι ένα τρομερό δίκτυο όλων των εμπλεκομένων. Νομίζω ότι κάτι έγινε.\nΊσως μπορείς να πεις ακόμα κάτι για αυτά που επιθυμείς για το μέλλον. Για το περιοδικό, για την συντακτική επιτροπή, για τους συνεργάτες, για τους αναγνώστες και για το πεδίο εν γένει.\nΑυτά που επιθυμώ είναι δυο, τρία πράγματα. Το ένα, σ’ αυτό επανέρχομαι κάθε τόσο, το βρίσκω στον Bateson: Λίγη ταπεινότητα και σεμνότητα. Το άλλο το βρίσκω στον εαυτό μου: Να έχω το θάρρος να υποστηρίζω τον εαυτό μου και αυτό να συνδέεται με τη διάθεση να βλέπω με περιέργεια τα άλλα, να είμαι ανοιχτός για άλλα και να συναντάω κάθε τόσο ανθρώπους μαζί με τους οποίους -θα μείνω καταρχάς σε μένα, σ’ αυτό που μου κάνει εμένα κέφι- να ρωτάω τον εαυτό μου και τους ανθρώπους αυτούς και να μας αμφισβητώ. Να συνεχίσω ο ίδιος να το κάνω αυτό, να σκέφτομαι. Πώς να το μεταφράσω τώρα αυτό σε άλλους ανθρώπους; Αυτή είναι βεβαίως η δική μου απαίτηση και η δική μου απαίτηση ισχύει βεβαίως για μένα. Σαφώς, θα χαιρόμουν αν υπάρξουν πολλοί άνθρωποι που κι αυτοί έχουν την ίδια ιδέα και τη βρίσκουν επίσης καλή ιδέα.\nΤελευταία ερώτηση: Υπάρχει κάποια ερώτηση που θα ήθελες να σου κάνω;\nΌλες όσες μου έκανες ήταν σίγουρα ενδιαφέρουσες.\nΑυτό είναι φυσικό.\nΤο να διαλέξω μια θα με υπερφόρτωνε. Δεν ξέρω. -Εσύ ποια θα ήθελες να μου κάνεις ακόμα;\nΜια ερώτηση έκανα, ίσως θα ήθελες να σου κάνω άλλη μια, δεν ξέρω.\nΤο ενδιαφέρον με τις συνεντεύξεις είναι πάντα ότι τις αποφασίζεις πολύ βραχυπρόθεσμα και μετά αποφασίζεις μέρος των διαδικασιών της σκέψης σου να το καταγράψεις με λέξεις και μετά, σε μένα τουλάχιστον έχει συμβεί αυτό συχνά, όταν μετά τα διαβάζω: Θεέ μου, όχι μα δεν το εννοούσες έτσι- και αυτό το έβρισκα πάντα πολύ ενδιαφέρον, μετά μπορούσα, όταν το διάβαζα, να βάλω ξανά σε ροή τη διαδικασία της σκέψης.\nΠροφανώς εδώ κανένας δεν θα σε τυλίξει σε μια κόλλα χαρτί.\nΠώς όχι, εγώ ο ίδιος.\nΜάλιστα, σε ευχαριστώ για τη συζήτηση ή μήπως θέλεις να πεις κάτι ακόμα;\nΝομίζω ότι το πλαίσιο αυτό είναι κάτι που έχει κλείσει για μένα, το να είμαι εκδότης, το έχουν αναλάβει άλλοι, αυτοί το ανέλαβαν, αυτοί πρέπει να το κάνουν. Το μόνο που μπορώ εγώ να πω είναι ότι προς το παρόν απολαμβάνω ότι δεν το κάνω εγώ, με το ένα μάτι να δακρύζει και με το άλλο να γελάει. Είναι μια διαφορετική και εξίσου ενδιαφέρουσα οπτική -τώρα πλέον δεν ξέρω τι θα γράφει το επόμενο το τεύχος. Παλαιότερα το ήξερα.


Capsule συλλογή ρούχων για την προστασία του τροπικού δάσους του Αμαζονίου - E-MOTIONS.GR\nΜετά τη συνεργασία της με τον Οργανισμό Ηνωμένων Εθνών, η Pangaia ενώνει τις δυνάμεις της με το brand Costa Brazil για μία capsule συλλογή για την προστασία του τροπικού δάσους του Αμαζονίου και των αυτόχθονων κοινοτήτων του. Στη συλλογή προστίθεται μία επιπλέον συνεργασία με τον καλλιτέχνη με έδρα τη Νέα Υόρκη, Νικ Θίομπαλντ.\nΤο φούτερ και το T-shirt διατίθενται σε δύο χρωματισμούς «Off-White» και «Stone» και κυκλοφορούν σε περιορισμένη έκδοση μεταφέροντας μηνύματα για την κλιματική αλλαγή και την ανθρώπινη δραστηριότητα που απειλεί το τροπικό δάσος.\nΌλα τα κέρδη θα διατεθούν στην εκστρατεία Amazon Forever με επικεφαλής τους μη κερδοσκοπικούς οργανισμούς Conservation International και BrazilFoundation, οι οποίες βοηθούν τις αγροτικές περιοχές του Αμαζονίου.\nΟ Αμερικανός καλλιτέχνης έχει σχεδιάσει τη γραμματοσειρά για το σύνθημα «AMAZONIA FOREVER» στο πίσω μέρος των ενδυμάτων.\nΣτο μπροστινό μέρος των ενδυμάτων αναγράφεται πλήρες κείμενο που δείχνει την αειφόρο αλυσίδα εφοδιασμού της Pangaia: «Αυτό το μπλουζάκι είναι χρωματισμένο με μια φιλική προς το περιβάλλον βαφή, που δημιουργήθηκε με τη χρήση ανακυκλωμένου νερού. Το ύφασμα είναι κατασκευασμένο από 100% οργανικό βαμβάκι».\nPreviousΈνα από τα ωραιότερα χωριά της Τοσκάνης πληρώνει 25.000-50.000 ευρώ για να μετακομίσουμε εκεί!\nNextΤο Dance Theatre of Harlem στους δρόμους της Νέας Υόρκης


Twin Elks Lodge: Ενοικιαζόμενα για διακοπές το 2019 | HomeAway\nPeak 8 Village D27 Condo Breckenridge Κολοράντο Ενοικίαση για διακοπές\nPeak 8 Village Condo Ε40 Breckenridge Κολοράντο Ενοικίαση για διακοπές\nΑνακατασκευή, Κοντά στην κορυφή 8 - Κορυφή 8 Village E35 από την SkyRun\nTwin Elks Lodge: Πού να μείνετε;\nTwin Elks Lodge: Στις καταχωρίσεις των καταλυμάτων μας για το 2019, θα βρείτε 11 διαφορετικά εξοχικά σπίτια. Από 2 Οικίες έως 8 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΊντιαν Μάουντεν: 21 τουριστικά καταλύματα\nΧιονοδρομικό θέρετρο Vail: 2.911 τουριστικά καταλύματα\nΝαι, φυσικά. Η HomeAway προσφέρει 2 Οικίες σε Twin Elks Lodge. Άλλοι δημοφιλείς τύποι ενοικιαζόμενων καταλυμάτων σε Twin Elks Lodge περιλαμβάνουν:\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (ίντερνετ/wifi) ανάμεσα στα 9 τουριστικά καταλύματά μας σε Twin Elks Lodge. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΝαι, η HomeAway προσφέρει μια επιλογή 11 διαθέσιμων τουριστικών καταλυμάτων για απευθείας κράτηση online και 8 για άμεση κράτηση κοντά σε Twin Elks Lodge. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Twin Elks Lodge!


Η μεγάλη επιστροφή – inpaok.com\nΣαν σήμερα, πριν από δύο χρόνια (31/8) ο ΠΑΟΚ ζούσε περίπου την ίδια κατάσταση, αφού στον ρόλο της Σλόβαν Μπρατισλάβας, ήταν η Έστερσουντ που τον είχε… σοκάρει, αφήνοντας τον εκτός των ομίλων του Europa League.\nΜια ημέρα μετά από εκείνο τον αποκλεισμό, έμελλε να γίνει μια από τις πιο σημαντικές «επιστροφές» στην ιστορία του Δικεφάλου.\nΤο μεσημέρι της 31 Αυγούστου, ο Αντελίνο Βιεϊρίνια περνούσε τα γραφεία της Τούμπας ως ποδοσφαιριστής της Βόλσφμπουργκ, και μερικές ώρες αργότερα θα έβγαινε ξανά, ως ποδοσφαιριστής του ΠΑΟΚ.\nΤα υπόλοιπα είναι απλά… ιστορία. Στα δυο χρόνια μετά την επιστροφή του από την Γερμανία, ο Πορτογάλος κατάφερε να κάνει το όνειρο του πράξη. Ήθελε έναν τίτλο με την αγαπημένη του ομάδα και κατέκτησε τέσσερις στο χορτάρι, μέσα σε μόλις δυο σεζόν.\nΟ Αντρέ ως αρχηγός ήταν καθοριστικός στην κατάκτηση του κυπέλλου της σεζόν 2017-18, που θα ήταν νταμπλ, αν δεν υπήρχαν ο Κομίνης και οι επιτροπές για να στερήσουν το πρωτάθλημα από τον ΠΑΟΚ.\nΑπό την θέση του αριστερού μπακ ήταν αυτός που τράβηξε την ομάδα μετά την αποχώρηση του Πρίγιοβιτς, στα μέσα της περασμένης σεζόν, με σπουδαία γκολ που έδωσαν σημαντικές νίκες, στον δρόμο προς την κατάκτηση του ιστορικού νταμπλ.\nΑπό την επιστροφή του μέχρι και σήμερα, το κοντέρ έχει γράψει 66 συμμετοχές, 8 γκολ και 11 ασίστ, και φυσικά ένα πρωτάθλημα και δύο κύπελλα.\nΣυνολικά, ο Βιεϊρίνια έχει φορέσει την «ασπρόμαυρη» φανέλα 195 φορές, με απολογισμό 36 γκολ και ισάριθμες ασίστ και… έπεται συνέχεια, μιας και ετοιμάζεται για την επιστροφή του στους αγωνιστικούς χώρους , μετά τον σοβαρό τραυματισμό του στον χιαστό, στο τέλος της προηγούμενης σεζόν.


Κλαδαριά: Αποκριάτικο έθιμο της Βλάστης – MyVoio Magazine\nΚείμενο: Περικλής Μανίκας Φωτογραφίες: Τζιώλας Κώστας\nin ΒΙΩΜΑΤΑ, ΔΗΜΟΣ ΕΟΡΔΑΙΑΣ, ΕΘΙΜΑ, ΕΜΠΕΙΡΙΕΣ, ΗΘΗ, ΗΘΗ, ΙΣΤΟΡΙΑ, ΙΣΤΟΡΙΑ, ΚΛΗΡΟΔΟΤΗΜΑΤΑ, ΝΟΜΟΣ ΚΟΖΑΝΗΣ, ΠΑΡΑΔΟΣΗ, ΧΟΡΟΙ\nΤο Έθιμο “Κλαδαριά” πραγματοποιείται την Κυριακή της Μεγάλης Αποκριάς.\nΌπως στα περισσότερα αν όχι όλα τα μέρη της Ελλάδας, οι Απόκριες είναι για να σατιρίζουν καταστάσεις. Έτσι και εδώ στην Βλάστη, το κάνουν με έναν μοναδικό τρόπο. Το έθιμο αυτό παρατηρείται από πολύ παλιά και αυτό μας το διηγείται και ο Μιχάλης Καλινδέρης στο βιβλίο του “Ο βίος της κοινότητας Βλάστης επί Τουρκοκρατίας”*.\n*Απόσπασμα από το βιβλίο του Μ. Καλινδέρη «Ο βίος της κοινότητας Βλάστης επί Τουρκοκρατίας:\n“Εξω έχουν άναφθή οί κλαδαριές, μέ κέθαρα (όχι μέ κλαδιά) μικρά και μεγάλα, καλούμενα οτ3ρσις (ursa, βλάχικα ή άρχούδα )1. Τά κέθαρα έχουν κοπή καί μεταφερθή πρό έβδομάδων άπό τίς γύρω βουνοπλαγιές σ& ένα χα-θορισθέν υπό τής παρέας έκάστου μαχαλά μέρος, σπίτι, υπόστεγο κλπ, 50, 100, 200 διά .κάθε χλαδαριάν. Πέριξ ένάς σχαφέντος κυκλικού λαχκίσχου, είς περίοπτον μέρος τού μαχαλά, γίνεται ή χλαδαριά.\nΤά παιδιά όρχούνται πέριξ τής κλαδαριάς δοντα τής ξικονλονμένης βραδυάς τά & σεμνα καί σα-τυρικά. `0 χορός των είναι όλίγον πηδηχτός καί ό ήχος τών τραγουδιών όλί-γcν βαρύς. Πρωταρχίζουν καί έπαναλαμβάνουν πολλάκις: «Στίς τρανέ, μπρέ μπρέ μπρέ, στις τρανές τις άπουκριές . ‘Απουχ έ, d ού gου d ού gου d ού, άπου-χρεύουν πού τυρί, έπού π… Κι’ άπό μ…».\n“Επειτα άλλο (τραγούδι). ‘Ολί-γον παρέκεια οίκογένειαι τής συνοικίας παρακολουθούν τά παιδιά ουχί &πί μακρόν καί πέραν τού μεσονυχτίου’ καί τά κορίτσια τής γειτονιάς βγαίνουν καί παρακολουθούν άπό πιό μακριά άπό έντροπήν. ‘Από τσάλλες συνοικίας παρέες περιέρχονται τίς χλαδαριεές καί ήμπορούν νά πούν σέ ξένην χλαδα-ριάν καί Ιδιχά τους τραγούδια μέ περισσότερα καί χτυπητότερα μασχαρ-λίχια’ κάποιος μάλλον είδήμων καί πιό ξινέντραπος θά ξεφαντώση. “Οταν καούν τά χέθαρα —μέ τή φωτιά πιστεύουν πώς χαίονται καί οί ψύλλοι στά ξ άρ ς, > σπίτια– καί μείνουν οί ι ε τότε εύκολώτερα και τά πηδηματα άπό επανω, μαζεύονται γύρω γύρω σέ πέτρες τά παιδιά όλα ώς τό πρωί καί λέν διάφορα παραμύθια κτλ..\nΤην μεγάλη την Αποκριά όλοι ανεξαιρέτως είχαν τους ρόλους τους. Οι γυναίκες του χωριού ήταν στο σπίτι και έκαναν γλυκά. Έπλαθαν σαραγλί (γλύκισμα), ετοίμαζαν περιποιημένα φαγητά, έκαναν πίτα, έβραζαν αυγά για “τ’ χάσκα” όπως ‘λέγαν οι ντόπιοι. Τα παιδιά ετοίμαζαν την λεγόμενη “κλαδαριά” (πολλά κέθαρα μαζεμένα σε ένα σημείο το οποίο στηρίζονται από ένα μακρύ ξύλο) μαζεύοντας κέθαρα (είδος θάμνου) από το βουνό και μεταφέροντας τα στο σημείο που έχει οριστεί να ανάψουν το κατασκεύασμα. Στο δείπνο έπρεπε να είναι παρόντα όλα τα μέλη της οικογένειας. Μέσα από το έθιμο της κλαδαριάς υπήρχε ένα ακόμα το οποίο ονομαζόταν χάσκα (όπως αναφέρθηκε πριν). Αυτό Το βράδυ μετά το φαγητό μαζεύονταν οι άντρες (νέοι και γέροι) γύρω από την κλαδαριά και αφού την έβαζαν φωτιά χόρευαν γύρω απ’ αυτήν τραγουδώντας παραδοσιακά τραγούδια από την Κοζάνη κυρίως. Μέχρι και το τελευταίο κέθαρο να καεί δεν σταματούσαν να χορεύουν και να το διασκεδάζουν.\nΤην άλλη μέρα στο δείπνο, έπρεπε να είναι όλα τα μέλη της οικογένειας παρόντα. Πριν ξεκινήσουν να τρώνε οι νέοι έπρεπε να σηκωθούν και να κάνουν τρεις μετάνοιες μπροστά στους μεγάλους ώστε να “συγχωρεθούν”. Στην συνέχεια ο αρχηγός της οικογένειας θα έκανε σε όλους “χάσκα”. Δηλαδή ένα καθαρισμένο σφιχτό αυγό το ‘δενε με μία κλωστή και η άλλη άκρη ήταν δεμένη με ένα λεπτό και λείο ξύλο με το οποίο έκαναν τις πίτες, τον λεγόμενο ως κλώστη. Μετά σήκωνε το αυγό στον αέρα κατευθύνοντάς το προς το στόμα του καθενός που καθόταν στο τραπέζι. Μετά αφού το έπιανε κάποιος έπαιρναν την κλωστή και την καίγανε στο τζάκι ευχόμενοι καλή σαρακοστή. * Η “χάσκα” παρομοιάζονταν ως η “τάπα” στο στόμα ώστε να ξεκινήσει η νηστεία και γινόταν το βράδυ της Τυρινής.\nTags: ΑποκριέςΒλάστηγκέκαςΈθιμαΚέθαραΚλαδαριάΜεγάλη Αποκριάχαλβατζήςχάσκα


Shiseido - Mr-Green\nΟ ιαπωνικός οίκος καλλυντικών Shiseido, με περισσότερα από 145 χρόνια ιστορίας και πρωτοπορίας στον χώρο της ομορφιάς, συνεχίζει να δίνει έμφαση στην υψηλή αισθητική και την κορυφαία επιστημονική έρευνα. Σε επίσημη παρουσίαση που πραγματοποιήθηκε στο Ίδρυμα Βασίλη & Ελίζας Γουλανδρή την Τρίτη 25 Φεβρουαρίου, η Shiseido παρουσίασε την νέα πρωτοποριακή σειρά περιποίησης Vital Perfection. Επιπλέον, συνδυάζοντας την Επιστήμη με την Τέχνη, ανακοίνωσε την συνεργασία της με την Μαρία Ναυπλιώτου, ως «Πρέσβειρα Ομορφιάς» της Shiseido στην Ελλάδα.\nΣτην cover photo: Η Πρέσβειρα Ομορφιάς της Shiseido Μαρία Ναυπλιώτου, ο CEO Notos Com Mίλτος Καλμαντής και η Brand Communications Manager Shiseido Group Κατερίνα Χανζάρα.\nΗ Shiseido με την Μαρία Ναυπλιώτου, προέτρεψαν κάθε γυναίκα να αποκτήσει μια σχέση εμπιστοσύνης με τον εαυτό της και να αναδείξει την ωραιότερη εκδοχή του. Η Shiseido αποκάλυψε στους προσκεκλημένους πως η νευροεπιστήμη, πέρα από πηγή έμπνευσης, σηματοδοτεί τα προϊόντα νέας γενιάς που αλλάζουν όσα γνωρίζαμε για την καλλυντική περιποίηση προσώπου μέχρι σήμερα. Η νέα αντιγηραντική σειρά Vital Perfection που δημιουργήθηκε με την καινοτόμο τεχνολογία Reneura της Shiseido, υπόσχεται ορατό αποτέλεσμα lifting σε μία μόνο εβδομάδα ενώ σε τέσσερις εβδομάδες η επιδερμίδα είναι εμφανώς πιο σφριγηλή και λαμπερή.\nΤο παρών στην εκδήλωση έδωσαν εκλεκτοί συνεργάτες της Shiseido, εκπρόσωποι Τύπου, συντάκτες ομορφιάς και μόδας, καθώς και εκπρόσωποι από το χώρο της Τέχνης.\nΗ Ντόρα Μακρυγιάννη, η Μαρία Ναυπλιώτου «Πρέσβειρα Ομορφιάς» Shiseido και η Κατερίνα Χανζάρα (Brand Communications Manager Shiseido Group).\nH Ελένη Βαΐτσου.\nΗ Xρυσιάννα Ανδριοπουλου και η Μαρίνα Βερνίκου.\nΜε την Ζωή Κατσάτου και την Αναστασία Περράκη.\nΗ Koρίνα Κουράκου (Νational Training Manager Shiseido Group) στην παρουσίαση της νέας Vital Perfection.\nΗ Μαρία Ναυπλιώτου και ο Κώστας Βογιατζής.\nΗ Κατερίνα Χανζάρα, ο Μάνος Βυνιχάκης και η Δέσποινα Μανίσαλη.


Άποψη: Μύθοι και αλήθειες για τα μνημόνια και το Grexit | Η ΚΑΘΗΜΕΡΙΝΗ\n12.02.2017 • 17:18\nΗ κυβέρνηση ξανάνοιξε τη συζήτηση για το Grexit, μια συζήτηση που έπρεπε να είχε λήξει από καιρό. Αρκετές φορές από το 2010, έχω εξηγήσει ποσό καταστροφικό θα ήταν το Grexit. Επανέρχομαι με μια σειρά αντιδιαστολών μύθου – αλήθειας.\nΜύθος 1. Δεν χρειαζόμαστε αλλαγή κυβέρνησης. Ολες οι κυβερνήσεις είναι ίδιες στα οικονομικά.\nΑλήθεια. Χρειαζόμαστε άμεσα μεταρρυθμιστική κυβέρνηση. Πρώτα για να βελτιωθεί η συμφωνία. Το πλαίσιο συμφωνίας είναι πολύ σκληρό, γιατί υπογράφηκε στη χειρότερη στιγμή για την Ελλάδα, μετά την άκαρπη, αλλοπρόσαλλη πεντάμηνη «διαπραγμάτευση» Βαρουφάκη. Η σημερινή κυβέρνηση υπέγραψε στόχο 3,5% του ΑΕΠ για το πρωτογενές πλεόνασμα. Το ΔΝΤ προτείνει πολύ μικρότερο πλεόνασμα, 1,5% του ΑΕΠ. Η Τράπεζα της Ελλάδος επίσης θεωρεί το 3,5% υπερβολικά φιλόδοξο. Μια μεταρρυθμιστική κυβέρνηση θα διαπραγματευθεί με τους Ευρωπαίους μικρότερο πρωτογενές πλεόνασμα.\nΑλήθεια. Τεράστιο λάθος. Με Grexit θα έχουμε μακροχρόνια κλειστές τις τράπεζες με πλαφόν στις αναλήψεις και οι καταθέτες θα χάσουν τουλάχιστον το 50% των χρημάτων τους, πρώτον, γιατί οι τράπεζες θα χρεοκοπήσουν και, δεύτερον, από τη μετατροπή των καταθέσεων σε νέες δραχμές. Οι κλειστές τράπεζες και τα μακροχρόνια capital controls θα αυξήσουν κατακόρυφα την ύφεση και την ανεργία. Οι επιχειρήσεις θα έχουν μεγάλα προβλήματα στις εισαγωγές και θα δημιουργηθούν σοβαρές ελλείψεις. Η νέα δραχμή θα είναι βαθιά υποτιμημένο, αδύναμο νόμισμα και θα δημιουργήσει άμεσα πληθωρισμό και φτώχεια, καθώς οι πολίτες θα μπορούν να αγοράζουν μόνο τα μισά ή το ένα τρίτο συγκριτικά με το σήμερα. Θα τυπωθούν πολλές νέες δραχμές, εκμηδενίζοντας έτσι το όποιο όφελος στις εξαγωγές από την υποτίμηση και αυξάνοντας ριζικά τον πληθωρισμό. Η Ελλάδα από τον πυρήνα της Ευρώπης θα καταντήσει μια μικρή, αδύναμη και φτωχή χώρα της Μέσης Ανατολής, έρμαιο των ισχυρών δυνάμεων της περιοχής και ιδιαίτερα της Τουρκίας. Η εδαφική ακεραιότητα της Ελλάδας θα είναι προβληματική.\nΑλήθεια. Η Ελλάδα βρέθηκε το 2009 με γιγαντιαίο έλλειμμα του κρατικού προϋπολογισμού ύψους πάνω από 15% του ΑΕΠ. Τον Μάιο του ’10 οι μόνοι που ήταν διατεθειμένοι να μας δανείσουν ήταν οι Ευρωπαίοι. Μας ζήτησαν να νοικοκυρέψουμε τα δημοσιονομικά μας και να κάνουμε μεταρρυθμίσεις για να μπορέσουμε να βγούμε από την κρίση. Αυτοί ήταν οι όροι των μνημονίων, που σώφρονες Ελληνες θα έπρεπε να εφαρμόσουν ακόμη κι αν δεν τους τα επέβαλλαν οι ξένοι. Η κρίση προϋπήρχε των μνημονίων. Τα μνημόνια φτιάχτηκαν σαν δρόμος για έξοδο από την κρίση.\nΑλήθεια. Αν χειριστούμε το πρόγραμμα σωστά, θα έχουμε ανάπτυξη και πρόσβαση στις αγορές το 2017. Το 2014, παρά τα πολλά λάθη των κυβερνήσεων Παπανδρέου και Σαμαρά, και παρά την αμείλικτη αντιπολίτευση του ΣΥΡΙΖΑ, η Ελλάδα είχε τη μεγαλύτερη ανάπτυξη στην Ευρωζώνη. Και, το πιο σημαντικό, κατάφερε και εξέδωσε ομόλογα με επιτόκιο κάτω από 5% μόλις δύο χρόνια μετά το «κούρεμα» των ελληνικών ομολόγων. Οταν αυτή η μεγάλη επιτυχία του 2014 επετεύχθη ουσιαστικά χωρίς να έχουν γίνει διαρθρωτικές μεταρρυθμίσεις και παρά την αυξανόμενη πολιτική αβεβαιότητα λόγω της ανόδου του ΣΥΡΙΖΑ, με μία πραγματικά μεταρρυθμιστική κυβέρνηση η Ελλάδα μπορεί να πάει πολύ καλύτερα.\nΑλήθεια. Οι Ευρωπαίοι και το ΔΝΤ θέλουν να μην υπάρχει έλλειμμα στον προϋπολογισμό και να έχουμε ένα μικρό πλεόνασμα. Υπάρχουν δύο τρόποι για να γίνει αυτό. Ο πρώτος είναι να αυξήσουμε τους φόρους, δημιουργώντας βαθιά ύφεση, όπως κάναμε μέχρι τώρα. Ο δεύτερος είναι να μειώσουμε το μέγεθος του κράτους και να αυξήσουμε την αποτελεσματικότητά του χωρίς οριζόντιες περικοπές. Αν ακολουθήσουμε αυτόν τον δρόμο, δεν χρειαζόμαστε αυξήσεις φόρων. Μπορούμε να μειώσουμε τις κρατικές δαπάνες και συγχρόνως να μειώσουμε τους φόρους, αυξάνοντας σημαντικά την ανάπτυξη της οικονομίας. Φόροι όπως ο ΕΝΦΙΑ μπορούν να καταργηθούν εντελώς. Η Ελλάδα απέφυγε να κάνει τη μεγάλη πλειονότητα των διαρθρωτικών αλλαγών που θα τη βοηθούσαν να βγει από την κρίση.\nΑλήθεια. Ολοι γνωρίζουμε ότι κομμάτια της ελληνικής οικονομίας ελέγχονται από συντεχνίες. Διαρθρωτικές αλλαγές που ανοίγουν τα κλειστά επαγγέλματα στον ανταγωνισμό θα έχουν τεράστιο όφελος για την οικονομία. Κάποτε πρέπει να δούμε ότι το συμφέρον 11 εκατομμυρίων Ελλήνων υπερβαίνει το συμφέρον της Α ή Β συντεχνίας.\nΑλήθεια. Μέχρι το τέλος του ’14 το χρέος, παρότι μεγάλο, ήταν βιώσιμο. Ομως μετά τη δήθεν διαπραγμάτευση Τσίπρα – Βαρουφάκη και την τεράστια αβεβαιότητα του ’15 η Ελλάδα χρειάστηκε επιπλέον δανεισμό 86 δισ. ευρώ, που αύξησε σημαντικά το δημόσιο χρέος, καθιστόντας το μη βιώσιμο. Βραχυπρόθεσμα, το κόστος εξυπηρέτησης του χρέους προς την Ευρωζώνη είναι πολύ χαμηλό. Μακροπρόθεσμα, οι συμφωνίες με τους Ευρωπαίους στα επόμενα δύο χρόνια πρέπει να περιλαμβάνουν τρία σημεία: επιμήκυνση λήξεων, παράταση της περιόδου χάριτος τόκων σε 20 χρόνια και κλείδωμα των επιτοκίων στα τρέχοντα χαμηλά τους επίπεδα. Αν γίνουν αυτά, η ελληνική οικονομία θα μπορέσει να αναπτυχθεί χωρίς να πληρώνει τόκους για πολλά χρόνια, και, όταν θα έχει αναπτυχθεί, θα μπορέσει να αποπληρώσει το χρέος.\nΑλήθεια. Οι πέντε αυτοί μήνες προκάλεσαν τεράστια ζημιά. Η αποτυχημένη διαπραγμάτευση οδήγησε σε κλείσιμο των τραπεζών και άμεση απειλή Grexit. Οι όροι που τώρα η κυβέρνηση εμφανίζει σαν καινούργιες απαιτήσεις των δανειστών είναι ακριβώς αυτοί που υπεγραψε ο κ. Τσιπρας το καλοκαιρι του 2015, με τη χώρα στη χειρότερη δυνατή διαπραγματευτική θέση.\nΑλήθεια. Οι τράπεζες έκλεισαν γιατί οι Ελληνες καταθέτες απέσυραν τις καταθέσεις τους λόγω της αβεβαιότητας που προκάλεσε η κυβέρνηση με την αλλοπρόσαλλη διαπραγμάτευση που διεξήγαγε. Η ΕΚΤ κράτησε όρθιο το τραπεζικό σύστημα για μήνες, παρέχοντας ρευστότητα 125 δισ. ευρώ, ποσό ίσο με τα 2/3 του ΑΕΠ της χώρας.


Κολλημένοι στον βάλτο ο Σολτς και οι Σοσιαλδημοκράτες - ΤΑ ΝΕΑ\ntanea.gr > Έντυπες Ειδήσεις > Κόσμος > Κολλημένοι στον βάλτο ο Σολτς και οι Σοσιαλδημοκράτες\nΤην πόλωση μεταξύ μεταξύ Δεξιάς και Ακροδεξιάς στη Γερμανία το προηγούμενο Σαββατοκύριακο πλήρωσαν το SPD και ο υποψήφιος καγκελάριός του, με ένα ακόμα χειρότερο αποτέλεσμα σε περιφερειακές εκλογές\nO 62χρονος Ολαφ Σολτς έχει μεγάλη κυβερνητική εμπειρία, που λείπει από την Πράσινη υποψήφια καγκελάριο Αναλένα Μπέρμποκ. Αυτό όμως δεν αρκεί\nΠαππάς Γιώργος 12 Ιουνίου 2021 | 05:00\nΟι εκλογές στο ανατολικογερμανικό κρατίδιο Σαξονία-Ανχαλτ το περασμένο Σαββατοκύριακο έφεραν μία μεγάλη νίκη για τους Χριστιανοδημοκράτες και απροσδόκητη στήριξη στον υποψήφιο καγκελάριο της συντηρητικής Χριστιανικής Ενωσης Αρμιν Λάσετ. Το κεφάλαιο της εσωκομματικής αμφισβήτησής του έκλεισε και επιβραβεύτηκε η επιλογή του για καθαρό μέτωπο με την ακροδεξιά «Εναλλακτική για τη Γερμανία». Την πόλωση μεταξύ μεταξύ Δεξιάς και Ακροδεξιάς πλήρωσαν οι Σοσιαλδημοκράτες και ο δικός τους υποψήφιος καγκελάριος Ολαφ Σολτς, με ένα ακόμα χειρότερο αποτέλεσμα σε περιφερειακές εκλογές.\nΤο «τρένο του Σολτς» δεν πέρασε από τη Σαξονία-Ανχαλτ, σχολίασαν γερμανικές εφημερίδες. Και είναι το καλύτερο χαρτί που έχει το πλήρως αποδυναμωμένο πλέον SPD στις εκλογές του Σεπτεμβρίου. Ο 62χρονος Σολτς παίρνει καλύτερα ποσοστά από το κόμμα του και διαθέτει ένα μοναδικό πλεονέκτημα έναντι των συνυποψηφίων του για την καγκελαρία: Εχει μεγάλη κυβερνητική εμπειρία από τη συμμετοχή σε ομοσπονδιακές κυβερνήσεις από το 2007, αυτό που λείπει από την Πράσινη υποψήφια καγκελάριο Αναλένα Μπέρμποκ. Εχει επίσης εμπειρία και στη διεθνή σκηνή, αυτό που λείπει από τον υποψήφιο καγκελάριο της Χριστιανικής Ενωσης Αρμιν Λάσετ. Επέστρεψε από τη σύνοδο της ομάδας G-7 στο τέλος της προηγούμενης εβδομάδας στο Λονδίνο πανηγυρίζοντας για το μεγάλο άλμα που κατάφερε με τους ομολόγους του να συμφωνήσουν στη θέσπιση κατώτατης φορολογικής κλίμακας τουλάχιστον 15% και για τους γίγαντες της ψηφιακής εποχής Google, Apple, Amazon κ.λπ.\nΟ Σολτς είναι η προσωποποίηση των χαμηλών τόνων, αλλά ήταν τέτοια η ευφορία του που δεν διστάσει να μιλήσει για «φορολογική επανάσταση». Στους ξένους ανταποκριτές στο Βερολίνο (VAP) υπογράμμισε πόσο σημαντική για τη δημοκρατία είναι μία τέτοια συμφωνία, όταν ένα κράτος υπό την πίεση της παγκοσμιοποίησης έχει τεράστιες δυσκολίες να εφαρμόσει συνετή και δίκαιη φορολόγηση για να μπορεί να ανταποκριθεί στις υποχρεώσεις του. «Θα ήταν ένα κακό μήνυμα αν έμεναν τα πράγματα όπως είχαν και είναι καλή είδηση για τη δημοκρατία, την αυτοδιάθεση και τη διαχειριστική ικανότητα σε μια παγκοσμιοποιημένη οικονομία» λέει ο Σολτς.\nΗ Γαλλία υπολογίζει πρόσθετα φορολογικά έσοδα δισεκατομμυρίων ευρώ. Για τη Γερμανία ο Σολτς αποφεύγει να προσδιορίσει συγκεκριμένα ποσά. Ο προϋπολογισμός του Δημοσίου θα έχει όμως σίγουρα αισθητά περισσότερα έσοδα. Με την ανακατανομή των δικαιωμάτων φορολόγησης - δηλαδή ποια χώρα θα πάρει ποιο κομμάτι από τη φορολογική πίτα των ψηφιακών γιγάντων - θα έχει και η Γερμανία ένα συν στον προϋπολογισμό της. Η διεθνής διάσταση είναι σημαντική για τον Σολτς και στην αντιμετώπιση της κλιματικής αλλαγής, θεματική που είναι αναβαθμισμένη στα εκλογικά προγράμματα όλων των κομμάτων. Πρότασή του είναι να συσταθεί «Κλίμα-κλαμπ» με τη συμμετοχή των σημαντικότερων βιομηχανικών χωρών του πλανήτη για να περάσουν κοινά στάνταρτ στις πολιτικές προστασίας του κλίματος και να προληφθούν στρεβλώσεις στον ανταγωνισμό μεταξύ των χωρών.\n«Η προσπάθεια πρέπει να ξεκινήσει ήδη τώρα από εκείνους που κινούνται στην ίδια κατεύθυνση για την προστασία του κλίματος πριν παγιωθούν εθνικοί μηχανισμοί προστατευτισμού» λέει ο Σολτς. Στην πανδημία ως υπουργός Οικονομικών και αντικαγκελάριος έδειξε αποφασιστικότητα στην αντιμετώπιση της οικονομικής κρίσης που έφερε ο κορωνοϊός. Πρωτοστάτησε στη Γερμανία για το Ταμείο Ανάκαμψης της ευρωπαϊκής οικονομίας. Η ανάληψη χρέους από την Κομισιόν είναι αλλαγή παραδείγματος για τη Γερμανία, η αποδοχή της ήταν αδιανόητη πριν από την πανδημία.\nΣτο εσωτερικό ο Σολτς έβγαλε το «μπαζούκα» δισεκατομμυρίων για τη στήριξη της γερμανικής οικονομίας. Με την άμεση εφαρμογή του εγγυημένου από το κράτος μειωμένου ωραρίου εργασίας και της εργασίας κατ' οίκον περιορίστηκαν σημαντικά οι κοινωνικές επιπτώσεις της κρίσης, αποφεύχθηκαν μαζικές απολύσεις, οι επιχειρήσεις κράτησαν το προσωπικό τους που χρειάζονται την επόμενη ημέρα της πανδημίας.\nΤην περασμένη Τετάρτη το υπουργικό συμβούλιο της Μέρκελ με πρόταση του Σοσιαλδημοκράτη υπουργού Εργασίας Ουμπέρτους Χάιο αποφάσισε την παράταση των υποστηρικτικών μέτρων μέχρι τις 30 Σεπτεμβρίου. Είναι ένα προεκλογικό δώρο του SPD και του υποψήφιου καγκελαρίου του κόμματος. Δεν θα σταματήσει η οικονομική στήριξη για την πανδημία λίγο πριν από την επίτευξη του τελικού στόχου. «Αυτό θα ήταν οικονομικός παραλογισμός» λέει ο Σολτς.\nΩστόσο, αμφίβολο είναι αν θα τον βοηθήσουν όλα αυτά να ξεβαλτώσει το κόμμα του. Μόλις 14% δίνει στο SPD η τελευταία δημοσκόπηση του ινστιτούτου Forsa για το κανάλι RTL/ntv, όσο παίρνουν και οι κεντρώοι Φιλελεύθεροι FDP. H Χριστιανική Ενωση (CDU/CSU) με άνοδο δύο μονάδων στο 27% διεύρυνε τη διαφορά από τους Πράσινους, που έπεσαν δύο μονάδες, στο 22%. Στην απευθείας σύγκριση των υποψηφίων για την καγκελαρία η Πράσινη Αναλένα Μπέρμποκ έπεσε στο 21% (-3%), ο Χριστιανοδημοκράτης Αρμιν Λάσετ ανέβηκε στο 20% (+1%), ο Ολαφ Σολτς ακολουθεί με 16% (+2%).


CNN: Πως ο Τσίπρας κατέστρεψε την Ελλάδα σε 5 μήνες | Το Χρήμα\nΑρχική » Οικονομία » CNN: Πως ο Τσίπρας κατέστρεψε την Ελλάδα σε 5 μήνες\nΗ φωτογραφία που έχει αναρτήσει το CNN στην ιστοσελίδα του είναι ενδεικτική για το τι ακριβώς συνέβη στην Ελλάδα από την στιγμή που βγήκε το εκλογικό αποτέλεσμα στις 25 Ιανουαρίου. Ο Τσίπρας ακουμπάει στο βήμα της Βουλής, που έχει μετατραπεί σε μια Ελλάδα έτοιμη να καταρρεύσει.\nΚατά τον Σμίντινγκ, αν είχε δοθεί συνέχεια στο… ρεύμα της προηγούμενης περιόδου, τώρα η Ελλάδα θα μπορούσε να παρουσιάσει ανάπτυξη 3%. Το μεγάλο πρόβλημα ήταν ότι κλονίστηκε η εμπιστοσύνη με την άνοδο του ΣΥΡΙΖΑ, αναφέρει το άρθρο, και αυτό είχε ως αποτέλεσμα να αποχωρήσουν από τις τράπεζες περίπου 60 δισεκατομμύρια ευρώ. Οι ιδιωτικές επενδύσεις μειώθηκαν στο ελάχιστο, ενώ οι μικρομεσαίες επιχειρήσεις δέχθηκαν το ένα πλήγμα μετά το άλλο.


Σύλλογος Μαραθωνοδρόμων Ν. Λάρισας: Βραβεύθηκαν πρόσωπα και φορείς της 32ης στάσης του Αυθεντικού Μαραθωνίου\nΗ τελετή βράβευσης προσώπων, φορέων και ομαδικών κατηγοριών που μετείχαν με τον δικό τους τρόπο στον 32ο Μαραθώνιο Αθήνας, τον Αυθεντικό, έγινε την Τετάρτη 14 Ιανουαρίου 2015 στο αμφιθέατρο του Πολεμικού Μουσείου. Παρουσία της Υπουργού Τουρισμού Όλγας Κεφαλογιάννη, του Υπουργού Παιδείας Ανδρέα Λοβέρδου, του Δημάρχου Μαραθώνα Ηλία Ψινάκη, εκπροσώπων του Δήμου και της περιφέρειας, αλλά και ανθρώπων του αθλητισμού τιμήθηκαν άνθρωποι και φορείς που ξεχώρισαν στην 32η στάση της διοργάνωσης.\n«Μπορούμε να χαιρόμαστε γιατί η 32η στάση ήταν μεγάλη γιορτή του αθλητισμού και του πολιτισμού. Γιορτή ζωής που άξιζε να ζήσει ο καθένας. Η 32η στάση ήταν σημαντικό γεγονός για τον τουρισμό, την οικονομία και τη προβολή της χώρας στο εξωτερικό. Στη διάρκεια του έγιναν σημαντικά ρεκόρ. Ρεκόρ συμμετοχών, διαδρομής, συμμετοχής εθελοντών. Για μας το σημαντικότερο ρεκόρ ήταν αυτό της αλληλεγγύης και της αγάπης, που προέκυψε από το κοινωνικό πρόγραμμα. Πρόγραμμα που απέδωσε μεγάλο ποσό, το οποίο θα πάει σε συνανθρώπους μας, οι οποίοι έχουν ανάγκη. Αυτό είναι το ρεκόρ, που θέλουμε κάθε χρόνο να καταρρίπτουμε», είπε ο πρόεδρος του ΣΕΓΑΣ, Κώστας Παναγόπουλος, στο χαιρετισμό του και συμπλήρωσε: «Όλα όσα έχουμε πετύχει είναι αποτέλεσμα σχεδιασμού και συνεργασίας. Συνεργασίας με φορείς, συνεργάτες, χορηγούς. Την καλή συνεργασία θα την προασπίσουμε και θα την διευρύνουμε».\nΑπό την πλευρά της η Υπουργός Τουρισμού, Ολγα Κεφαλογιάννη τόνισε: «Είναι χαρά μου, που βρίσκομαι μαζί σας. Είναι σημαντικό που κάθε χρόνο η διοργάνωση στηρίζεται από όλους τους φορείς. Από αυτή την προσπάθεια δε θα μπορούσε να λείπει το Υπουργείο και ο ΕΟΤ. Ο μαραθώνιος είναι για μας ένας τρόπος επέκτασης της τουριστικής περιόδου. Την προσπάθεια στήριξης του μαραθωνίου την ξεκίνησε ο προκάτοχος μου. Όταν ανέλαβα το υπουργείο έδωσα συνέχεια, γιατί θεώρησα πως είναι κάτι που αξίζει και έτσι πρέπει να γίνει και στο μέλλον».\nΟ τεχνικός διευθυντής του Μαραθωνίου, Βαγγέλης Παπαποστόλου, ο οποίος είχε το ρόλο του παρουσιαστή, έκανε γνωστό πως από το κοινωνικό πρόγραμμα συγκεντρώθηκαν περίπου 500.000 ευρώ.\nΜεταξύ αυτών που βραβεύθηκαν ήταν η ΟΠΑΠ ΑΕ για το κοινωνικό της έργο και την πρωτοβουλία «Διαδρομή προσφοράς», η εφημερίδα Τα Νέα για το ένθετο «Τρέχω», ο παλαιός πρωταθλητής των μεσαίων αποστάσεων Νότης Παπούλιας για την συμμετοχή στον αγώνα παρέα με τους δύο γιούς του. Για τη σημαντική του πρωτοβουλία, βραβεύθηκε ο σύλλογος γονέων και κηδεμόνων του Λυκείου-Γυμνασίου Αυλώνα, που συγκέντρωσε ρουχισμό των δρομέων και τον παρέδωσε στους ανηλίκους των φυλακών Αυλώνα. Στη διάρκεια της εκδήλωσης ο πρόεδρος της ΕΟΣΛΜΑΥ Νίκος Γούλας παρέδωσε το ποσό των 42.000 ευρώ, που συγκεντρώθηκε από τους δρομείς συλλόγου υγείας για κοινωνικούς σκοπούς.\nΗ ομοσπονδία τίμησε και αθλητές ΑΜΕΑ, με προβλήματα όρασης, που μετείχαν στην 32η διοργάνωση.\n*ΟΠΑΠ ΑΕ για την πρωτοβουλία «Διαδρομή προσφοράς» και το κοινωνικό της έργο.\n*Κώστας Χατζής για το συμβολικό χαρακτήρα της συμμετοχής του στη διοργάνωση.\n*Η εφημερίδα τα Νέα για την πρωτοβουλία του ένθετου «Τρέχω». Το βραβείο παρέλαβε ο διευθυντής Δημήτρης Μητρόπουλος.\n*Η Ομάδα εθελοντών Ανατολή Νέας Ιωνίας για την πολυετή συμμετοχή της στο πρόγραμμα εθελοντισμού του μαραθωνίου. Το βραβείο παρέλαβε ο Κώστας Τσαγκαράκης\n*Το ΑΣΑΕΔ 1η νικήτρια ομάδα γενικής κατηγορίας στο μαραθώνιο. Το βραβείο παρέλαβε ο Σπύρος Ανδριόπουλος .\n*Η Adidas Running team 2η ομάδα γενικής κατηγορίας στο μαραθώνιο\n*Wind running team 3η ομάδα γενικής κατηγορίας στο μαραθώνιο, 1η ομάδα στον αγώνα 10χλμ, 1η η ομάδα στον αγώνα 5χλμ\n*Γιατροί χωρίς σύνορα 2η ομάδα στον αγώνα 10χλμ., 2η η ομάδα στον αγώνα 5χλμ\n*MDA Runner 3η ομάδα στον αγώνα 10χλμ., 3η η ομάδα στον αγώνα 5χλμ\n*Οικογένεια Παπούλια για την συμμετοχή του παλαιού πρωταθλητή Νότη Παπούλια και των δύο γιών του στον αγώνα 5χλμ.\n*Για την εθελοντική τους προσφορά στη διοργάνωση βραβεύθηκαν οι :\n*Οικογένεια Κωνσταντίνου Νικολάδου για τη συμμετοχή στο εθελοντικό πρόγραμμα\n*Η διασωστική ομάδα RSF HELLAS\n*Η Ομάδα κρουστών «Λαγοί», που συμμετείχαν στο πρόγραμμα μουσικών συνόλων\n*Η Γερμανική σχολή Αθηνών 1η νικήτρια ομάδα στην κατηγορία σχολείων στα 10 χλμ. και 2η στα 5χλμ\n*Το Κολέγιο Αθηνών για την 1η νίκη στην κατηγορία σχολείων στα 5χλμ\n*Το Πολωνικό σχολείο για την 3η νίκη στην κατηγορία σχολείων 5χλμ\n*Ο Σύλλογος Γονέων και Κηδεμόνων του Λυκείου – Γυμνασίου Αυλώνα για την κοινωνική πρωτοβουλία (ανέλαβαν να πλύνουν και να μοιράσουν στις φυλακές ανηλίκων Αυλώνας ρούχα που άφησαν οι αθλητές στο πλαίσιο του προγράμματος ανακύκλωσης)\n*Για τη συμβολή τους στο δρομικό κίνημα βραβεύθηκε ο σύλλογος Τέλμησσος Νέας Μάκρης, ο Σύλλογος δρομέων Υγείας Χανίων και ο Σύλλογος δρομέων Υγείας Αγρινίου.\n*Ο ΑΠΣ Απόλλων Δυτικής Αττικής βραβεύθηκε για την 1η θέση Συλλόγων Δρομέων στον μαραθώνιο και την 2η στα 10χλμ και 5χλμέτρα.\n*Ο ΣΑΦΑΝΣ βραβεύθηκε για την 2η θέση Συλλόγων Δρομέων στον μαραθώνιο\n*Ο ΣΔΥ Πειραιά βραβεύθηκε για την 3η θέση Συλλόγων Δρομέων στον μαραθώνιο και την 1η στα 5χλμ και 10χλμέτρα.\n*Ο ΣΔΥ Αθήνας βραβεύθηκε για την 3η θέση συλλόγων Δρομέων στα 5χλμ. και 10χλμέτρα\n*Πρώτη ομάδα στην κατηγορία γυμναστηρίων ήταν γυμναστήρια HOLMES PLACE με νίκη και στις τρεις αποστάσεις.\n*Το Top Gym βραβεύθηκε ως 2ο στα 5χλμ γυμναστηρίων και το ΑΡΕΝΑ ως τρίτο στην ίδια απόσταση. Την 2η θέση στην κατηγορία γυμναστηρίων στα 10χλμ πήρε το Υγεία και Διάπλαση και την 3η το Διάπλαση.


Επιγονάτιο Άγιος Γεώργιος - Δείτε το στα Εκκλησιαστικά Χατζής\nHome>Κατάστημα>Ιερατικά και Κεντήματα>Επιγονάτιο>Επιγονάτιο Άγιος Γεώργιος\nΤο Επιγονάτιο Άγιος Γεώργιος ράβεται με σύγχρονες κεντητικές μηχανές και ολοκληρώνεται στο χέρι . Το υλικό κατασκευής του είναι από χρυσοκλωστές και ύφασμα αρίστης ποιότητος.Στο κέντρο φέρει την Εικόνα του Άγιου Γεωργίου εκτυπωμένη σε μουσαμά .\nΕπιγονάτιο 06130 Το Επιγονάτιο 06130 ράβεται με σύγχρονες κεντητικές μηχανές και ολοκληρώνεται στο χέρι . Το υλικό κατασκευής του είναι από χρυσοκλωστές και ύφασμα αρίστης ποιότητος. Έχει ένθετο χειροποίητο σμάλτο και φούντες από χρυσό τιρτίρι ( συρματερό ).\nΕπιγονάτιο 06134 Το Επιγονάτιο 06134 ράβεται με σύγχρονες κεντητικές μηχανές και ολοκληρώνεται στο χέρι . Το υλικό κατασκευής του είναι από χρυσοκλωστές και ύφασμα αρίστης ποιότητος. Έχει ένθετο χειροποίητο σμάλτο και φούντες από χρυσό τιρτίρι ( συρματερό ).


1 Οκτωβρίου 2019, 6:19 ΠΜ\n20 Ιούλιος, 2012, 7:57 πμ\nΗ τοπική αυτοδιοίκηση «συνάντησε» την οικονομική κρίση όταν όλοι περίμεναν το ακριβώς αντίθετο. Ήταν η πρώτη εποχή του πολλά υποσχόμενου Καλλικράτη. Αρχές του 2011. Τότε Δήμοι και Περιφέρειες στόχευαν στα πολλά, «προσγειώθηκαν» ανώμαλα στα εντελώς λίγα. Τότε άρχισε αυτό το γαϊτανάκι. Έργα ωρίμαζαν αλλά δεν δημοπρατούνταν. Έργα άρχιζαν αλλά έμεναν στην μέση, βασικές ανάγκες των τοπικών κοινωνιών δεν μπορούσαν να αντιμετωπιστούν αποτελεσματικά από αυτούς που είχαν την σχετική λαϊκή εντολή. Τόσο το 2011 όσο και το 2012 η τοπική αυτοδιοίκηση έπαψε να είναι ότι επί δεκαετίες ήταν. Περικοπές, περικοπές, περικοπές. Στο τέλος περικόπηκε κατά τραγικό τρόπο κι αυτή.\nΧθες θυμηθήκαμε την εποχή της Νομαρχιακής Αυτοδιοίκησης. Ας είναι καλά για αυτό το όχι μεγάλο (πλην όμως απαραίτητο) έργο προσθήκης νέων αιθουσών στο Δημοτικό Σχολείο της Νέας Καρβάλης. Θυμηθήκαμε μια άλλη οργάνωση. Μια οικονομική άνεση, ένα αποτέλεσμα που πάντα υπήρχε. Φυσικά αναπολήσαμε εκείνα τα χρόνια. Τότε ήταν αλλιώς. Τώρα υπάρχει μόνο το ΕΣΠΑ. Όποιος πρόλαβε –με αρκετή υπομονή πάντα- τον κύριο είδε.\nΣήμερα το πρωί οι διάδοχοι της Νομαρχιακής Αυτοδιοίκησης, εκπρόσωποι της Περιφερειακής Ενότητας Καβάλας, ταξιδεύουν στην Θάσο. Για μια ακόμη τελετή εγκαινίων. Για μια ακόμη σύγκριση. Του τότε με το τώρα. Δυστυχώς στην ίδια διαδικασία μπαίνουν αργά αλλά σταθερά και οι πολίτες. Θυμούνται δημάρχους και δημάρχους. Νομάρχες και νομάρχες. Μια εποχή που τα έργα ήταν περισσότερα, έλυναν προβλήματα, ικανοποιούσαν τις ανάγκες των πολιτών.\nΌταν ξεκίνησε η κρίση θέσαμε νέους στόχους. Τους οποίους συνεχώς αλλάζουμε. Προς τα κάτω. Αρχικά είπαμε – έχοντας και την σχετική απειρία- ότι θα «παλέψουμε» κι όσα περισσότερα πάρουμε. Μετά αυτό άλλαξε. Να σώσουμε ότι μπορούμε. Αρκεί να μην κάνουμε βήματα προς τα πίσω. Τώρα που αντιληφθήκαμε πλήρως τι συμβαίνει, προσπαθούμε όσα χάσουμε να είναι τα λιγότερα. Ψάχνουμε να βρούμε λύσεις προκειμένου να περιορίσουμε την ζημιά. Όσο για τα έργα, αυτά δεν υπάρχουν πια. Τα πάτησε το τρένο…\nΤην Τρίτη ανοίγουν τα σχολεία κι αντί άλλων ανακοινώσεων, αλλαγών και βελτιώσεων μάθαμε από τις διοικήσεις των ΚΤΕΛ ότι άπαντες οι μαθητές θα πληρώνουν εισιτήριο! Το κράτος εκμεταλλεύτηκε το φιλότιμο και αυτών των επαγγελματιών, τους έχει επί μήνες απλήρωτους κι έχει και το θράσος να ζητά κι άλλες δωρεάν μετακινήσεις… Ε λοιπόν όχι. Αυτό το πράγμα όσο και να το θέλεις δεν βγαίνει. Με τίποτα. Κάποια στιγμή θα έρθει το οριστικό του τέλος αφού με την μέθοδο που ακολουθούν, τα προβλήματα είναι κάθε μέρα και περισσότερα.\nΑς μη τρέφουμε αυταπάτες. Ακόμη κι αν οι εργαζόμενοι της Κοινωφελούς Εργασίας πληρώθηκαν (έγινε δηλαδή το αυτονόητο), ακόμη κι αν οι σχολικές αίθουσες στην Νέα Καρβάλη συμπληρώθηκαν, δεν υπάρχει κανένα φώς στο μακρύ τούνελ. Στο τέλος όλοι θα καταρρεύσουν μη αντέχοντας αυτή τη δοκιμασία. Όλα τα άλλα μοιάζουν με ανούσια λόγια, κάλπικη ελπίδα και αισιοδοξία μιας συνταγής που είναι αποδεδειγμένα λάθος. Όσοι απέμειναν να την υποστηρίζουν ας χαρούν με τους καρπούς των προσπαθειών τους. Η Χρυσή Αυγή τρίτο κόμμα, με τις μόλις χθεσινές και προχθεσινές δημοσκοπήσεις.\nΕν τω μεταξύ η Καβάλα απέκτησε Ναυτικό Μουσείο. Πλήθος κόσμου παραβρέθηκε σε μια σωστά προετοιμασμένη κι όχι και τόσο λιτή εκδήλωση. Δόθηκε η απαραίτητη δεξίωση, έμειναν μέχρι αργά να συζητούν πολλά και διάφορα. Κατά την άποψη μας αυτός που με την ευκαιρία δικαιώνεται είναι και ο συμπολίτης καλλιτέχνης Δημήτρης Μέτσικας. Μεγάλα έργα του οποίου κοσμούν την συγκεκριμένη έκθεση. Ο συνταξιούχος σήμερα Δημήτρης Μέτσικας δεν είναι από τους καλύτερους ζωγράφους της Ελλάδας. Ούτε καν της Καβάλας. Ίδρωσε αρκετά στη ζωή του, έζησε την Καβάλα στα καλά και στα άσχημα της. Κι όταν επιτέλους του περίσσευε χρόνος άρχισε να ζωγραφίζει.\nΟι … κριτικοί είδαν τους πίνακες του και σχεδόν τους απέρριψαν. Όμως τα έργα ζωγραφικής του Δημήτρη Μέτσικα βρίσκονται σήμερα και στο Μουσείο Καπνού και στο Ναυτικό Μουσείο. Σε θέση περίοπτη. Σε αυτές τις περιπτώσεις δεν είναι τόσο το ταλέντο και το τελικό καλλιτεχνικό αποτέλεσμα. Είναι το μεράκι. Η αγάπη για τον τόπο. Το δέσιμο με το παρελθόν. Η ικανότητα το χθες να το κρατάς ζωντανό μέσα στο μυαλό σου, να το βάζεις στον καμβά και να το παρουσιάζεις όσο πιο ζωντανό μπορείς. Αυτή την απλή δουλειά έκανε και κάνει ο Δημήτρης Μέτσικας, περίπου αδιαφορώντας για όλα τα υπόλοιπα.\nΣυγχαρητήρια αξίζουν σε όσους εντόπισαν αυτά τα ιδιαίτερα χαρακτηριστικά της δουλειάς του. Τοποθέτησαν τα έργα του μπροστά μπροστά. Στα δύο νέα μουσεία της Καβάλας. Της Καβάλας που αλλάζει αλλά δεν είμαστε σίγουροι ότι αυτό συμβαίνει προς το καλύτερο. Με την απόφαση τους αυτή τίμησαν μια ολόκληρη γενιά Καβαλιωτών. Αυτών που δεν έγιναν ποτέ δημόσιοι υπάλληλοι. Αυτών που δημιούργησαν την τοπική αγορά. Την τοπική οικονομία. Αυτών που διακρίθηκαν στον επαγγελματικό στίβο αλλά με το πέρασμα των χρόνων ξεχάστηκαν κι έμειναν μόνο με την άχαρη ιδιότητα του συνταξιούχου.\nΑυτοί οι άνθρωποι που έχουν μέσα στην καρδιά τους την Καβάλα αξίζουν μιας προβολής. Μιας ανάδειξης κι ενός βραβείου. Του μεγαλύτερου που μπορεί να εξασφαλίσει η πόλη μας. Του βραβείου που με τον τρόπο της απονέμει σε εξαιρετικές περιπτώσεις η τοπική κοινωνία. Ο Δημήτρης Μέτσικας το άξιζε και το πήρε. Μπράβο του.\nΣυζητούσαν τις προάλλες σε παραλιακή καφετέρια πολιτικά και τοπικά θέματα. Ήταν ο Κώστας Ευθυμιάδης, ο Κώστας Μπουκουτσός (από την Θάσο) κι ο δικηγόρος Κώστας Αντωνιάδης (για τον οποίο λένε ότι πάει για υποψήφιος Δήμαρχος στην Καβάλα). Συζητούσαν και συζητούσαν και τελειωμό δεν είχαν. Στο τέλος μάλλον απέτυχαν στο να βγάλουν ένα καθαρό συμπέρασμα. Δεν είναι οι μόνοι μπερδεμένοι. Άπαντες τα χάνουν αυτό το διάστημα, μπροστά σε αυτά που έγιναν και που είναι προγραμματισμένο να γίνουν.\nΌσο για τον δημοτικό σύμβουλο και δικηγόρο Λεωνίδα Παππά, μην τον απασχολείται με άλλα. Αυτές τις μέρες μη του βάζετε θέματα της τοπικής αυτοδιοίκησης, παιδικών σταθμών κτλ. Αύριο παντρεύεται την εκλεκτή της καρδιάς του Χρυσή Βούλγαρη. Θυγατέρα του γνωστού από την θητεία του στο τμήμα Ασφαλείας Καβάλας (συνταξιούχου αστυνομικού σήμερα) Νίκου Βούλγαρη. Μένει να μάθουμε τι εκ των δύο επικράτησε ώστε να φθάσουμε στον γάμο. Η πολιτική διορατικότητα του Λεωνίδα ή το χάρισμα των αποτελεσματικών δράσεων που η Χρυσή κληρονόμησε από τον πατέρα της.\nΓια την πληρωμή των δικαιούχων του προγράμματος Κοινωφελής Εργασία η Πνοή εισέπραξε από το Υπουργείο Εργασίας 750.000 ευρώ. Η Ένωση Καταναλωτών 500.000 ευρώ και ο Όμιλος της Νέας Καρβάλης χθες το πρωί 600.000 ευρώ. Αυτά τα χρήματα μοιράστηκαν σε περίπου 1.000 ανθρώπους. Τα λεφτά είναι πολλά, άραγε η τοπική οικονομία θα προλάβει να πάρει κάποια «μυρωδιά» ή όλα τα χρήματα θα ξοδευτούν σε παλαιά χρέη; Ισχύει μάλλον το δεύτερο. Παρά ταύτα όλο και κάποια χρήματα θα διατεθούν για αγορές προϊόντων, έστω πρώτης ανάγκης. Ευχόμαστε να προτιμηθούν μικρομεσαίοι της αγοράς κι όχι πολυεθνικές και «αλυσίδες». Έτσι ώστε αυτά τα χρήματα να βοηθήσουν τους επαγγελματίες του Νομού Καβάλας κι όχι αυτούς που δεν έχουν δα και τόσο μεγάλη ανάγκη.\nΤο που πάει το ΠΑΣΟΚ το κατάλαβαν αμέσως όσοι την Τετάρτη συμμετείχαν στην επετειακή εκδήλωση της Κομοτηνής, με ομιλητή τον κ. Νάσο Αλευρά. Το πρώην μεγάλο κόμμα πάει από το κακό στο χειρότερο. Αυτό οφείλεται στο ότι ιδεολογικά έχασε τον προσανατολισμό του και δεν μπορεί να τον βρει. Εσωτερικά διαθέτει ένα σωρό στελέχη που συνεχίζουν να λατρεύουν την εξουσία, στοχεύουν σε αυτήν ακόμη κι αν για χάρη μιας θέσης χρειαστεί να ξαναπουλήσουν το τομάρι τους. Θα το κάνουν αφού για αυτούς σημασία έχουν μόνο τα αξιώματα. Όλα τα άλλα είναι μπούρδες για τον λαουτζίκο… Έχουν μπροστά τους το «λαμπρό» παράδειγμα του Άκη, επιθυμούν να το πλησιάσουν αλλά με προσοχή. Να πάρουν τα καλά από αυτή την ιστορία, να αποφύγουν με κατάλληλες κινήσεις τα άσχημα.


Μητέρα από την Αγγλία μετατρέπει το κολατσιό σε...έργο τέχνης! | InfoKids\nΑρχική › Νέα › Μητέρα από την Αγγλία μετατρέπει το κολατσιό σε...έργο τέχνης!\nΜητέρα από την Αγγλία μετατρέπει το κολατσιό σε...έργο τέχνης!\nΗ Grace Hall από το Winchester της Αγγλίας αποφάσισε να μεταπείσει τον 6χρονο γιο της, ώστε να αναθεωρήσει σχετικά με τα σάντουιτς και τα μπαστούνια καρότου, μεταμορφώνοντάς τα σε εξωγήινους, ελέφαντες και σούπερ-ήρωες.\nΗ 32χρονη μητέρα δημιουργεί σαλιγκάρια από ψωμάκι διακοσμημένο με τυρί αντί για μάτια, καρότα σε σχήμα λουλουδιών και τοστ που μοιάζουν με γουρουνάκια, παρουσιάζοντας τις γαστρονομικές της δημιουργίες μέσω του blog της, το οποίο ακολουθούν περίπου 7.500 μητέρες.\nΑντί να αγοράζει ειδικά συστατικά, η εμπνευσμένη μητέρα εξασφαλίζει μόνο μια καλή ποικιλία από φρέσκα φρούτα και λαχανικά στο σπίτι, καθιστώντας τα γεύματα υγιεινά για τον γιο της.\nΤο εβδομαδιαίο πρόγραμμα που βρίσκεται τοιχοκολλημένο στην κουζίνα της οικογένειας βοηθάει την πρώην λογίστρια, έτσι ώστε να εξασφαλίζει ότι κάθε γεύμα περιέχει τουλάχιστον ένα μέρος από λαχανικά, φρούτα, γαλακτοκομικά προϊόντα, υδατάνθρακες και πρωτεΐνες.\nΑν και ακούγεται σαν μια πολύ χρονοβόρα διαδικασία, η Grace υποστηρίζει ότι είναι κατάλληλη για μητέρες με ελάχιστο χρόνο, καθώς η ίδια δεν δαπανά περισσότερα από 15 λεπτά τη δημιουργία των γευμάτων.\nΣε αντίθεση με τις υπόλοιπες καθημερινές δουλειές που μοιάζουν με αγγαρεία, η προετοιμασία του κολατσιού για το παιδί αποτελεί δημιουργική απασχόληση για εκείνη. Μάλιστα, αναφέρει ότι νοσταλγεί τις δημιουργίες της κατά τη διάρκεια των σχολικών διακοπών.\nΑπό τότε που ξεκίνησε να δημιουργεί εμπνευσμένα γεύματα για τον γιο της, η 32χρονη μητέρα έχει παρατηρήσει μια πραγματική βελτίωση των διατροφικών του συνηθειών, ενώ οι καλλιτεχνικές της δημιουργίες έχουν επίσης βοηθήσει άλλες μητέρες που αντιμετωπίζουν παρόμοια προβλήματα με τα παιδιά τους.\nΑγγλίαΔημιουργική Απασχόλησηδιατροφή παιδιούφρούτα και λαχανικά\nΚανονικά αύριο τα μαθήματα στα σχολεία που πρέπει να αναπληρώσουν ώρες


by toftiaxa.gr 16 Δεκεμβρίου, 2019, 9:06 μμ 67 Views\nΌταν τα πράγματα πάνε στραβά με την τεχνολογία, τα αποτελέσματα μπορεί συχνά να είναι τρομερά. Ποιος μπορεί να ξεχάσει εκρήξεις από μπαταρίες κινητών τηλεφώνων που προκάλεσαν παγκόσμια ανάκληση του προϊόντος; Πολλοί άνθρωποι πλέον κρατούν τα τηλέφωνά τους σε απόσταση ασφαλείας.\nΌλοι γνωρίζουμε ότι δεν είναι η πιο υγιεινή συνήθεια να παραμένετε κολλημένοι στο κινητό σας πριν τον ύπνο. Αλλά υπάρχει και ένα άλλο μειονέκτημα αυτής της συνήθειας εκτός από το διαταραγμένο κύκλο ύπνου που μπορεί να προκαλέσει. Παίρνοντας το κινητό στο κρεβάτι (συνήθως μας παίρνει ο ύπνος) για να παίζουμε παιχνίδια, να στέλνουμε μηνύματα, να ακούμε μουσική ή να χρησιμοποιούμε το ξυπνητήρι του τηλεφώνου, θα μπορούσαμε να διακινδυνεύσουμε. 3 βήματα για ένα καθαρό αυτοκίνητο\nΠολλοί από εμάς φορτίζουμε τα τηλέφωνά μας τη νύχτα, γεγονός που προκαλεί τη θέρμανση της μπαταρίας ή του φορτιστή. Αυτή η θερμότητα μπορεί να προκαλέσει ακόμα και πυρκαγιά .\nΤο πυροσβεστικό τμήμα Newton του New Hampshire είχε ανεβάσει μια σχετική δημοσίευση στο Facebook σχετικά με τους κινδύνους φόρτισης ηλεκτρονικών συσκευών, κινητών ή tablets, κατά τη διάρκεια του ύπνου. Εάν έχετε ένα παιδί ή έναν έφηβο στο σπίτι σας που θέλει να παίξει με το τηλέφωνό ή το tablet τη νύχτα, ήρθε η ώρα να σταματήσετε αμέσως αυτή τη συνήθεια. Προβάλετε ΕΞΩ από την οθόνη του κινητού σας, 3D ΟΛΟΓΡΑΜΜΑΤΑ\nΈρευνες αποκάλυψαν ότι το 53% των παιδιών / εφήβων φορτίζουν το τηλέφωνο ή το tablet στο κρεβάτι ή στο μαξιλάρι τους. Αυτό μπορεί να είναι εξαιρετικά επικίνδυνο. Η παραγόμενη θερμότητα δεν μπορεί να διασκορπιστεί και ο φορτιστής γίνεται ολοένα και θερμότερος. Το πιθανό αποτέλεσμα είναι ότι το μαξιλάρι / κρεβάτι θα πάρει φωτιά. Αυτό θέτει το παιδί ή τον έφηβο καθώς και όλους τους άλλους στο σπίτι σε μεγάλο κίνδυνο. Ελέγξτε που φορτίζετε το κινητό σας εσείς και η οικογένειά σας.\nPrevious article 6 Εύκολοι Τρόποι να Διακοσμήσετε ένα Κονσερβοκούτι\nNext article 53 Ιδέες Χριστουγεννιάτικης Διακόσμησης με Λινάτσα για τα πιο Ρουστίκ Χριστούγεννα\n48 Shares9.9k Views


European Commission - PRESS RELEASES - Press release - Ερωτήσεις & Απαντήσεις\nBρυξέλλες, 13 Φεβρουαρίου 2002\nσχετικά με την πολιτική επιείκειας\nΠόσες συμπράξεις ανακαλύφθηκαν και τιμωρήθηκαν από το 1996, που υιοθετήθηκε η πολιτική επιείκειας;\nΑπό το 1996 που υιοθετήθηκε η ανακοίνωση περί επιείκειας, η Επιτροπή εξέδωσε αποφάσεις σε 16 περιπτώσεις συμπράξεων στις οποίες οι ενεχόμενες επιχειρήσεις συνεργάστηκαν κατά τη σχετική έρευνα. Επρόκειτο για τις εξής αποφάσεις : Προσαύξηση της τιμής του κράματος (1998), British Sugar (1998), Προμονωμένοι σωλήνες (1998), Ελληνικά μεταγωγικά πλοία (1998), Χαλυβοσωλήνες χωρίς ραφή (1999), FETTCSA (Θαλάσσιες μεταφορές, 2000), Λυσίνη (2000), Ηλεκτρόδια γραφίτη (July 2001), SAS-Maersk Air (July 2001), Γλυκονικό νάτριο (Οκτώβριος 2001), Βιταμίνες (Νοέμβριος 2001), Ζυθοποιοί Βελγίου (Δεκέμβριος 2001), Ζυθοποιοί Λουξεμβούργου (Δεκέμβριος 2001), Κιτρικό οξύ ( Δεκέμβριος 2001), Φωσφορικός ψευδάργυρος (Δεκέμβριος 2001) και Αυτοαντιγραφικό χαρτί (Δεκέμβριος 2001).\nΟι 16 αυτές υποθέσεις αντιπροσωπεύουν πρόστιμα συνολικού ύψους 2 240 εκατ. ευρώ.\nΗ μείωση των προστίμων βάσει της ανακοίνωσης περί επιείκειας στις ανωτέρω υποθέσεις κυμαίνεται από την πλήρη απαλλαγή (μείωση 100%) για πλήρη και συνεχή συνεργασία από την αρχή της έρευνας, μέχρι μικρές εκπτώσεις (10 %) για τις επιχειρήσεις που δεν συνεργάσθηκαν ενεργά κατά τη διάρκεια των ερευνών αλλά δεν αμφισβήτησαν σοβαρά την κοινοποίηση των αιτιάσεων.\nΠόσες επιχειρήσεις υπέβαλαν αίτηση για επιεική μεταχείριση μέχρι σήμερα;\nΠάνω από 80 επιχειρήσεις υπέβαλαν σχετική αίτηση από την έκδοση της ανακοίνωσης μέχρι σήμερα.\nΠόσες επιχειρήσεις έτυχαν πλήρους απαλλαγής από πρόστιμο μέχρι σήμερα;\nΜόνον τρεις επιχειρήσεις έλαβαν πλήρη απαλλαγή βάση της παλαιάς ανακοίνωσης : η Rhτone-Poulenc για δύο από τις τρεις συμπράξεις στον τομέα των βιταμινών στις οποίες αποδείχθηκε ότι συμμετείχε ( IP/01/1625, 21 Νοεμβρίου 2001), η Brasserie de Luxembourg (θυγατρική της Interbrew) στην υπόθεση ζυθοποιών του Λουξεμβούργου (IP/01/1740, 5 Δεκεμβρίου 2001), και η Sappi στην υπόθεση αυτοαντιγραφικού χαρτιού (IP/01/1892, 20 Δεκεμβρίου 2001).\nΠέραν αυτού, δύο επιχειρήσεις έτυχαν πολύ μεγάλης μείωσης του προστίμου που τους είχε επιβληθεί για την αποφασιστική και έγκαιρη συνεργασία τους βάσει του λεγόμενου Μέρους Β της ανακοίνωσης περί επιείκειας του 1996. Πρόκειται για τις Fujisawa στην υπόθεση για το γλυκονικό νάτριο (μείωση 80% ) [IP/01/1355, 2 Οκτωβρίου 2001] και Cerestar στην υπόθεση για το κιτρικό οξύ (μείωση 90%) [IP/01/1743, 5 Δεκεμβρίου 2001].\nΜολονότι οι δύο επιχειρήσεις έτυχαν πολύ μεγάλης μείωσης των προστίμων τους, εντούτοις δεν έλαβαν πλήρη απαλλαγή διότι άρχισαν να συνεργάζονται μόνον αφού έλαβαν αιτήσεις παροχής πληροφοριών από την Επιτροπή. Δεν προσέφεραν αυθόρμητα τις σχετικές πληροφορίες στην Επιτροπή.\nΠοιες είναι οι κυριότερες διαφορές μεταξύ της ανακοίνωσης του 1996 και της νέας ανακοίνωσης περί επιείκειας;\nΗ πολιτική επιείκειας του 1996 συνέβαλε σημαντικά στην ανακάλυψη και τιμωρία μυστικών συμπράξεων κατά την πενταετία που μεσολάβησε από την υιοθέτησή της. Απόδειξη αποτελεί ο μεγάλος αριθμός αποφάσεων που εκδόθηκαν το 2001 και ο συνολικός αριθμός των επιβληθέντων προστίμων που έφθασαν τα 2 000 εκατ. ευρώ περίπου. Για να καταστεί αποτελεσματικότερη και ελκυστικότερη η πολιτική αυτή και να πεισθούν οι επιχειρήσεις να προσφέρουν εθελοντικά πληροφορίες, οι νέοι κανόνες ευκολύνουν την χορήγηση πλήρους απαλλαγής από την επιβολή προστίμων και παρέχουν περισσότερη ασφάλεια είτε ως προς τη μη επιβολή προστίμου είτε ως προς το ύψος της μείωσης του προστίμου.\nΜια από τις προϋποθέσεις για τη χορήγηση πλήρους απαλλαγής από πρόστιμα στην ανακοίνωση του 1996 ήταν ότι μια επιχείρηση δεν έπρεπε να είχε λάβει την πρωτοβουλία ή να είχε διαδραματίσει ηγετικό ρόλο στη σύμπραξη. Για ποιο λόγο καταργείται η προϋπόθεση αυτή;\nΑπώτερος στόχος της ανακοίνωσης είναι να βοηθήσει την Επιτροπή στην ανακάλυψη και εξάλειψη των συμπράξεων. Ένα μεγάλο μέρος της αποτελεσματικότητας των μέσων που έχουμε στη διάθεσή μας εξαρτάται από την παρεχόμενη διαφάνεια και ασφάλεια. Από την μέχρι σήμερα πείρα προκύπτει ότι η έννοια του "λαμβάνοντος την πρωτοβουλία" είναι κάπως ασαφής (σπάνια είναι σαφές αν και ποιος έλαβε την πρωτοβουλία σε μια σύμπραξη: ποιος ηγείται μιας σύμπραξης δύο ή τριών επιχειρήσεων; πόσες ηγετικές επιχειρήσεις είναι δυνατό να υπάρχουν;) και σε κάποιο βαθμό υπονομεύει την αποτελεσματικότητα του προγράμματος. Η βασική προϋπόθεση για την πλήρη απαλλαγή μιας επιχείρησης από πρόστιμο, πέραν του ότι πρέπει να είναι το πρώτο μέλος της κοινοπραξίας που παρέχει στοιχεία, είναι ότι δεν πρέπει να έχει πιέσει σε άλλες επιχειρήσεις να συμμετάσχουν στην παράβαση. Αυτό αποτελεί σαφές κριτήριο και αποκλείει τις περιπτώσεις εκείνες στις οποίες στόχευε ο κανόνας του "να μην έχει λάβει την πρωτοβουλία για την σύμπραξη".\nΠόσο βέβαιες θα είναι οι επιχειρήσεις ότι θα λάβουν πλήρη ή μερική απαλλαγή και πότε;\nΜε τη νέα ανακοίνωση περί επιείκειας, οι αιτούντες θα έχουν πολύ μεγαλύτερη ασφάλεια. Θα τους παρέχονται γρήγορα πληροφορίες σχετικά με την κατάστασή τους και εάν πληρούν τις προϋποθέσεις θα λαμβάνουν γραπτή απαλλαγή υπό όρους. Εάν ανταποκριθούν στην υποχρέωση πλήρους και συνεχούς συνεργασίας, η απαλλαγή υπό όρους θα επιβεβαιώνεται στην τελική απόφαση.\nΣτις επιχειρήσεις που ζητούν επιείκεια θα παρέχεται, εξάλλου, περισσότερη ασφάλεια και διαφάνεια δεδομένου ότι θα ενημερώνονται ως προς το ύψος της μείωσης του προστίμου την οποία μπορούν να αναμένουν το αργότερο την ημέρα της έκδοσης της κοινοποίησης των αιτιάσεων.\nΠόσα κράτη μέλη της ΕΕ έχουν δικούς τους κανόνες επιείκειας;\nΗ Επιτροπή δεν είναι η μόνη που έχει θεσπίσει κανόνες επιείκειας για αθέμιτες συμπράξεις επιχειρήσεων. Πρόσφατα, διάφορα κράτη μέλη θέσπισαν δικούς τους κανόνες επιείκειας όπως η Γερμανία, η Γαλλία, το Ηνωμένο Βασίλειο και πιο πρόσφατα η Ιρλανδία. Διάφορα άλλα κράτη μέλη εξετάζουν επίσης την περίπτωση θέσπισης παρόμοιων προγραμμάτων (μεταξύ άλλων Δανία, Κάτω Χώρες και Σουηδία).\nΟι νέοι κοινοτικοί κανόνες επιείκειας παρουσιάζουν ορισμένες ομοιότητες με την πρακτική αντιτράστ των Ηνωμένων Πολιτειών, βάσει της οποίας επιβάλλονται μηδενικά πρόστιμα σε επιχειρήσεις οι οποίες παρέχουν πληροφορίες που οδηγούν στην αποκάλυψη συμπράξεων, καθώς και με το πρόγραμμα επιείκειας του Καναδά.\nΌσον αφορά τις δραστηριότητες των συμπράξεων\nΠόσες αποφάσεις για αθέμιτες συμπράξεις επιχειρήσεων εκδόθηκαν μέχρι σήμερα και ποιο το συνολικό ποσό των προστίμων που επιβλήθηκαν;\nΜέχρι σήμερα εκδόθηκαν περί τις 50 αποφάσεις επιβολής προστίμων (για την ακρίβεια 49). Οι δύο πρώτες εκδόθηκαν το 1969 και αφορούσαν τις υποθέσεις Κινίνη και Χρωστικές ουσίες. Την δεκαετία του 1990 εκδόθηκαν 21 αποφάσεις (41%) ενώ το 2000 και το 2001 εκδόθηκαν 11 αποφάσεις (22%).\nΗ αύξηση του αριθμού των συμπράξεων που ανακαλύπτονται και διώκονται είναι αξιοσημείωτη. Είναι ενδεικτικό ότι το 2001 το συνολικό ύψος των προστίμων που επέβαλε η Επιτροπή ήταν μεγαλύτερο από το συνολικό ύψος των προστίμων που επέβαλε καθ' όλη την προηγούμενη περίοδο, δηλαδή από ιδρύσεως της Κοινότητας μέχρι το 2000.\nΠου πηγαίνουν τα χρήματα;\nΤα ποσά που αντιστοιχούν στα πρόστιμα απορροφώνται από τον κοινοτικό προϋπολογισμό με αποτέλεσμα να μειώνονται αντίστοιχα οι συνεισφορές των κρατών μελών σε αυτόν. Τελικά, τα χρήματα επιστρέφουν στον Ευρωπαίο φορολογούμενο.\nΠόσες συμπράξεις βρίσκονται σήμερα υπό έρευνα ;\nΌπως είναι επόμενο, οι υπό εξέλιξη έρευνες για αθέμιτες συμπράξεις έχουν πολύ εμπιστευτικό χαρακτήρα και για τον λόγο αυτόν δεν μπορούν να παρασχεθούν λεπτομέρειες ως προς αυτές. Σήμερα ερευνώνται περίπου 40 υποθέσεις για ύποπτες αθέμιτες συμπράξεις, μολονότι δεν πρόκειται όλες να οδηγήσουν στην έκδοση αποφάσεων της Επιτροπής για την επιβολή προστίμων.\nΠόσος χρόνος απαιτείται για τις έρευνες στις υποθέσεις συμπράξεων ;\nΗ Επιτροπή δεν επιβάλλει πρόστιμα ελαφρά τη καρδία. Για τον λόγο αυτόν προσπαθεί να συγκεντρώσει κάθε δυνατή πληροφορία προτού λάβει σχετική απόφαση. Επιπλέον, οφείλει να παράσχει στα ενεχόμενα μέρη τις πληροφορίες και τα χρονικά περιθώρια που απαιτούνται για την υπεράσπισή τους και, όπως είναι φυσικό, να διεξάγει τις σχετικές διαδικασίες σε όσες επίσημες γλώσσες είναι απαραίτητο (σε 11 για την τελική απόφαση). Όλες αυτές οι εγγυήσεις συμβάλλουν στη διαμόρφωση μιας πολύπλοκης διαδικασίας στο πλαίσιο της οποίας οι έρευνες μπορεί να απαιτήσουν δύο έως τρία χρόνια για να καρποφορήσουν. Πρόκειται για βελτίωση σε σχέση με το παρελθόν ενώ καταβάλλονται προσπάθειες για περαιτέρω μείωση του απαιτούμενου χρόνου. Τα περιθώρια, όμως, είναι περιορισμένα.\nΠοιος διεξάγει τις έρευνες στον τομέα των συμπράξεων ;\nΌλες οι επιχειρησιακές διευθύνσεις της ΓΔ Ανταγωνισμού συμμετέχουν στις έρευνες και τη δίωξη των υποθέσεων αθέμιτης σύμπραξης. Επιπλέον, όμως, η Επιτροπή συνέστησε, τον Δεκέμβριο του 1998, ειδική μονάδα για τις αθέμιτες συμπράξεις που ανήκει στη Γενική Διεύθυνση Ανταγωνισμού. Αφορμή ήταν το γεγονός ότι τα μέλη των συμπράξεων χρησιμοποιούν όλο και πιο προηγμένα μέσα και μεθόδους για να αποκρύψουν τις δραστηριότητές τους και να σβήσουν τα ίχνη τους. Επίσης, χάρη στην ανακοίνωση περί επιείκειας ο αριθμός των ερευνώμενων υποθέσεων σύμπραξης αυξήθηκε σημαντικά με αποτέλεσμα να χρειάζονται πρόσθετοι πόροι. Τέλος, οι υποθέσεις συμπράξεων είναι μεγάλες υποθέσεις που, κατά κανόνα, αφορούν πολλές επιχειρήσεις που εφαρμόζουν πολύπλοκες διαδικασίες.\nΚανόνες επιβολής της νομοθεσίας στην περίπτωση συμπράξεων\nΠοια είναι η νομική βάση για την καταπολέμηση των συμπράξεων ;\nΗ νομική βάση είναι το άρθρο 81 της Συνθήκης για την Ευρωπαϊκή Ένωση το οποίο έχει ως εξής :\nΕίvαι ασυμβίβαστες με τηv κoιvή αγoρά και απαγoρεύovται όλες oι συμφωvίες μεταξύ επιχειρήσεωv, όλες oι απoφάσεις εvώσεωv επιχειρήσεωv και κάθε εvαρμovισμέvη πρακτική, πoυ δύvαvται vα επηρεάσoυv τo εμπόριo μεταξύ κρατώv μελώv και πoυ έχoυv ως αvτικείμεvo ή ως απoτέλεσμα τηv παρεμπόδιση, τov περιoρισμό ή τη vόθευση τoυ αvταγωvισμoύ εvτός της κoιvής αγoράς και ιδίως εκείvες oι oπoίες συvίσταvται:\nα) στov άμεσo ή έμμεσo καθoρισμό τωv τιμώv αγoράς ή πωλήσεως ή άλλωv όρωv συvαλλαγής,\nβ) στov περιoρισμό ή στov έλεγχo της παραγωγής, της διαθέσεως, της τεχvoλoγικής αvαπτύξεως ή τωv επεvδύσεωv,\nγ) στηv καταvoμή τωv αγoρώv ή τωv πηγώv εφoδιασμoύ,\nδ) στηv εφαρμoγή αvίσωv όρωv επί ισoδυvάμωv παρoχώv, έvαvτι τωv εμπoρικώς συvαλλασσoμέvωv, με απoτέλεσμα vα περιέρχovται αυτoί σε μειovεκτική θέση στov αvταγωvισμό,\nε) στηv εξάρτηση της συvάψεως συμβάσεωv από τηv απoδoχή, εκ μέρoυς τωv συvαλλασσoμέvωv, πρoσθέτωv παρoχώv πoυ εκ φύσεως ή σύμφωvα με τις εμπoρικές συvήθειες δεv έχoυv σχέση με τo αvτικείμεvo τωv συμβάσεωv αυτώv.\nΟι απαγoρευόμεvες δυvάμει τoυ παρόvτoς άρθρoυ συμφωvίες ή απoφάσεις είvαι αυτoδικαίως άκυρες.\nΟι διατάξεις της παραγράφoυ 1 δύvαvται vα κηρυχθoύv αvεφάρμoστες:\nσε κάθε συμφωvία ή κατηγoρία συμφωvιώv μεταξύ επιχειρήσεωv,\nσε κάθε απόφαση ή κατηγoρία απoφάσεωv εvώσεωv επιχειρήσεωv και\nσε κάθε εvαρμovισμέvη πρακτική ή κατηγoρία εvαρμovισμέvωv πρακτικώv,\nη oπoία συμβάλλει στη βελτίωση της παραγωγής ή της διαvoμής τωv πρoϊόvτωv ή στηv πρoώθηση της τεχvικής ή oικovoμικής πρoόδoυ, εξασφαλίζovτας συγχρόvως στoυς καταvαλωτές δίκαιo τμήμα από τo όφελoς πoυ πρoκύπτει, και η oπoία:\nα) δεv επιβάλλει στις εvδιαφερόμεvες επιχειρήσεις περιoρισμoύς μη απαραίτητoυς για τηv επίτευξη τωv στόχωv αυτώv και\nβ) δεv παρέχει στις επιχειρήσεις αυτές τη δυvατότητα καταργήσεως τoυ αvταγωvισμoύ επί σημαvτικoύ τμήματoς τωv σχετικώv πρoϊόvτωv.\nΠοιο είναι το ανώτατο πρόστιμο που μπορεί να επιβάλει η Επιτροπή ;\nΑυτό ρυθμίζεται με τον κανονισμό αριθ. 17 του 1962, που αποτελεί τον κανονισμό εφαρμογής όσον αφορά τα άρθρα 81 και 82 της συνθήκης ΕΚ.\nΒάσει του άρθρου 15 παράγραφος 2 του ιδίου κανονισμού, η Επιτροπή δύναται να επιβάλει με απόφαση στις επιχειρήσεις πρόστιμο χιλίων μέχρις ενός εκατομμυρίου ευρώ ή και ποσό μεγαλύτερο από αυτό μέχρι ποσοστού 10% του κύκλου εργασιών του προηγούμενου έτους από κάθε μία από τις επιχειρήσεις οι οποίες έχουν συνεργήσει στην παράβαση όταν εκ προθέσεως ή εξ αμελείας διαπράττουν παράβαση των διατάξεων του άρθρου 81 παράγραφος 1 και του άρθρου 82 της συνθήκης.\nΗ Επιτροπή επέβαλε ποτέ πρόστιμο που να πλησιάζει το 10 % του κύκλου εργασιών ;\nΝαι, σε ορισμένες περιπτώσεις η Επιτροπή έφθασε στο ανώτατο αυτό όριο. Στις περιπτώσεις εκείνες, όμως, χορηγήθηκαν μειώσεις βάσει της ανακοίνωσης περί επιείκειας με αποτέλεσμα τα επιβληθέντα στο όριο αυτό πρόστιμα να διαμορφωθούν στη συνέχεια σε χαμηλότερο ύψος.\nΠοια είναι η διαδικασία για τη διερεύνηση των συμπράξεων ;\nΙσχύει η διαδικασία που εφαρμόζεται σε όλες τις υποθέσεις αντιτράστ, σύμφωνα με τα όσα προβλέπει ο προαναφερόμενος κανονισμός 17/62.\nΤην τελευταία λέξη την έχει η Επιτροπή ;\nΓια όλες τις αποφάσεις επί συμπράξεων μπορεί να ασκηθεί προσφυγή στο Πρωτοδικείο των ΕΚ και ακολούθως στο Δικαστήριο των ΕΚ. Οι αποφάσεις της Επιτροπής εξετάζονται διεξοδικά από τα δικαστήρια τα οποία είναι απολύτως ελεύθερα να μειώσουν ή να αυξήσουν, κατά βούληση, τα πρόστιμα.\nΟι επιχειρήσεις οφείλουν να πληρώσουν τα πρόστιμα εάν ασκήσουν προσφυγή κατά της απόφασης της Επιτροπής ;\nΌχι, οι επιχειρήσεις δεν οφείλουν να καταβάλουν αμέσως το ποσό του προστίμου εφόσον ασκήσουν προσφυγή στο Πρωτοδικείο. Στην περίπτωση αυτή, όμως, πρέπει να καταθέσουν τραπεζική εγγύηση στην Επιτροπή η οποία πρέπει να καλύπτει τόσο το βασικό ποσό όσο και τους τόκους του προστίμου.\nRoquettes Frθres S.A. 10.8\nSociιtι Nouvelle des Couleurs Zinciques S.A. 1.53\nBollorι SA 22.68